
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 190 

5 Νοεμβρίου 2010 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

108 Σύσταση Γενικής Γραμματείας Στρατηγικών 

Επενδύσεων στο Υπουργείο Οικονομίας, Αντα¬ 
γωνιστικότητας και Ναυτιλίας. 1 

109 Εναρμόνιση της ελληνικής ραδιοτηλεοπτικής νο¬ 

μοθεσίας στις διατάξεις της Οδηγίας 2010/13/ΕΕ 
(ΕΕ I. 95 της 15.4.2010) του Ευρωπαϊκού Κοινοβου¬ 
λίου και του Συμβουλίου, με την οποία κωδικο- 
ποιήθηκαν οι διατάξεις της Οδηγίας 89/552/ΕΟΚ 
(ΕΕ Ι_ 298 της 17.10.1989) του Συμβουλίου, όπως 
ίσχυε μετά την τελευταία τροποποίησή της από 
την Οδηγία 2007/65/ΕΚ (ΕΕ Ι_ 332 της 18.12.2007) 
του Ευρωπαϊκού Κοινοβουλίου και του Συμβουλί¬ 
ου για το συντονισμό ορισμένων νομοθετικών, κα¬ 
νονιστικών και διοικητικών διατάξεων των κρατών 
μελών σχετικά με την παροχή υπηρεσιών οπτικο- 
ακουστικών μέσων. 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙ ΑΤΑΓΜΑ ΥΠ’ ΑΡΙΘΜ. 108 

Σύσταση Γενικής Γραμματείας Στρατηγικών Επενδύσε¬ 
ων στο Υπουργείο Οικονομίας, Ανταγωνιστικότητας 
και Ναυτιλίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 27 παρ. 4 του ν. 1558/1985 «Κυβέρνηση 
και Κυβερνητικά Οργανα» (Α' 137), όπως τροποποιήθηκε 
με τα άρθρα 6 παρ. 6 περ. γ και 8 παρ. 2 του ν. 2026/1992 
«Ρύθμιση θεμάτων οργάνωσης προσωπικού της δημόσι¬ 
ας διοίκησης και άλλες διατάξεις» (Α' 43) και αναριθμή- 
θηκε με το άρθρο 1 παρ. 6 του ν. 3242/2004 «Ρυθμίσεις 
για την οργάνωση και τη λειτουργία της Κυβέρνησης, 
τη διοικητική διαδικασία και τους Ο.Τ.Α.» (Α' 102). 

β) Των άρθρων 51 παρ. 1, 55 παρ. 13 και 90 του Κώδι¬ 
κα Νομοθεσίας για την Κυβέρνηση και τα κυβερνητικά 
όργανα (π.δ. 63/2005, Α' 98). 


γ) Της 2672/3.12.2009 κοινής απόφασης του Πρωθυ¬ 
πουργού και του Υπουργού Οικονομικών «Καθορισμός 
αρμοδιοτήτων του Υφυπουργού Οικονομικών Φίλιππου 
Σαχινίδη» (Β' 2408). 

2. Την ανάγκη σύστασης Υπηρεσιακής Μονάδας, σε επί¬ 
πεδο Γ ενικής Γ ραμματείας, για τη στήριξη της προσπάθει¬ 
ας προσέλκυσης σημαντικών επενδύσεων για την προώ¬ 
θηση της ανάπτυξης της οικονομίας της χώρας μας. 

3. Το γεγονός ότι από τις διατάξεις του παρόντος 
προκαλείται σε βάρος του κρατικού προϋπολογισμού 
(Φορέας 35/170 - ΚΑΕ 211, 213, 215, 217, 219, 229, 289, 
291, 511 και 579) δαπάνη ύψους τριάντα εφτά χιλιάδων 
πεντακοσίων εβδομήντα δύο ευρώ και ογδόντα λεπτών 
(37.572,80) για το τρέχον οικονομικό έτος και διακο- 
σίων είκοσι πέντε χιλιάδων τετρακοσίων τριάντα έξι 
ευρώ και ογδόντα λεπτών (225.436,80) ετησίως για τα 
επόμενα οικονομικά έτη, η οποία θα καλυφθεί από τις 
πιστώσεις που θα εγγράφονται στον προϋπολογισμό 
του Υπουργείου Οικονομίας, Ανταγωνιστικότητας και 
Ναυτιλίας. 

4. Την 223/2010 γνωμοδότηση του Συμβουλίου της Επι¬ 
κράτειας, μετά από πρόταση του Πρωθυπουργού, των 
Υπουργών Εσωτερικών, Αποκέντρωσης και Ηλεκτρονι¬ 
κής Διακυβέρνησης και Οικονομίας, Ανταγωνιστικότη¬ 
τας και Ναυτιλίας και του Υφυπουργού Οικονομικών, 
αποφασίζουμε: 

Άρθρο 1 

Στο Υπουργείο Οικονομίας, Ανταγωνιστικότητας και 
Ναυτιλίας συνιστάται Γενική Γραμματεία με τον τίτ¬ 
λο «Γενική Γραμματεία Στρατηγικών Επενδύσεων» και 
θέση μετακλητού Γενικού Γραμματέα, προϊσταμένου 
της Γ ενικής Γ ραμματείας με βαθμό 1° της κατηγορίας 
των ειδικών θέσεων. 

Άρθρο 2 

Η Γενική Γραμματεία Στρατηγικών Επενδύσεων έχει 
τις ακόλουθες αρμοδιότητες: Συλλέγει και επεξεργάζε¬ 
ται στοιχεία για τη διαμόρφωση προτάσεων αναφορικά 
με το στρατηγικό σχεδίασμά των επενδύσεων και την 
παρακολούθηση προόδου επενδυτικών προτάσεων. 

Άρθρο 3 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Πρωθυπουργό και στον Υπουργό Οικονομίας, 
Ανταγωνιστικότητας και Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 4 Νοεμβρίου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΠΡΩΘΥΠΟΥΡΓΟΣ 

ΓΕΩΡΓΙΟΣ Α. ΠΑΠΑΝΔΡΕΟΥ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΑΠΟΚΕΝΤΡΩΣΗΣ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΙΩΑΝΝΗΣ ΡΑΓΚΟΥΣΗΣ ΦΙΛΙΠΠΟΣ ΣΑΧΙΝΙΔΗΣ 

ΟΙΚΟΝΟΜΙΑΣ, 

ΑΝΤΑΓΩΝΙΣΤΙΚΟΤΗΤΑΣ ΚΑΙ ΝΑΥΤΙΛΙΑΣ 

ΜΙΧΑΗΛ ΧΡΥΣΟΧΟΪΔΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 109 

Εναρμόνιση της ελληνικής ραδιοτηλεοπτικής νομοθε¬ 
σίας στις διατάξεις της Οδηγίας 2010/13/ΕΕ (ΕΕ Ι_ 
95 της 15.4.2010) του Ευρωπαϊκού Κοινοβουλίου και 
του Συμβουλίου, με την οποία κωδικοποιήθηκαν οι 
διατάξεις της Οδηγίας 89/552/ΕΟΚ (ΕΕ Ι_ 298 της 
17.10.1989) του Συμβουλίου, όπως ίσχυε μετά την τε¬ 
λευταία τροποποίησή της από την Οδηγία 2007/65/ 
ΕΚ (ΕΕ Ι_ 332 της 18.12.2007) του Ευρωπαϊκού Κοινο¬ 
βουλίου και του Συμβουλίου για το συντονισμό ορι¬ 
σμένων νομοθετικών, κανονιστικών και διοικητικών 
διατάξεων των κρατών μελών σχετικά με την παρο¬ 
χή υπηρεσιών οπτικοακουστικών μέσων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 3 του ν. 1338/1983 «Εφαρμογή του Κοι¬ 
νοτικού Δικαίου» (ΦΕΚ Α' 34), όπως αντικαταστάθηκε 
με το άρθρο 65 του ν. 1892/1990 (ΦΕΚ Α' 101), και του 
άρθρου 4 του ίδιου νόμου, όπως αντικαταστάθηκε με 
το άρθρο 6 παρ. 4 του ν. 1440/1984 (ΦΕΚ Α' 70) και 
τροποποιήθηκε με τα άρθρα 7 του ν. 1775/1988 (ΦΕΚ 
ΑΊ01), 31 του ν. 2076/1992 (ΦΕΚ Α'130), 19 του ν. 2367/1995 
(ΦΕΚ Α'261), 22 του ν. 2789/2000 (ΦΕΚ Α' 21) και 48 του 
ν. 3427/2005 (ΦΕΚ Α'132). 

β) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του Π.Δ. 63/2005 (ΦΕΚ Α' 98). 

γ) των ΠΔ: αα) 187/2009 «Διορισμός Υπουργών και 
Υφυπουργών» (ΦΕΚ Α’ 214), ββ) 189/2009 «Καθορισμός και 
ανακατανομή αρμοδιοτήτων των Υπουργείων» (ΦΕΚ Α' 
221) και γγ) 96/2010 «Σύσταση Υπουργείου Θαλασσίων 
Υποθέσεων, Νήσων, Αλιείας, καθορισμός των αρμοδι¬ 
οτήτων του και ανακατανομή των αρμοδιοτήτων των 
Υπουργείων» (ΦΕΚ Α' 170). 

2. Την αριθμ. Υ276/30.9.2010 Απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 


Υπουργού Πολιτισμού και Τουρισμού, Τηλέμαχου Χυτή- 
ρη» (ΦΕΚ Β' 1595). 

3. Τα αριθμ. 185/2010 και 225/2010 Πρακτικά επεξερ¬ 
γασίας του Συμβουλίου της Επικράτειας, μετά από 
πρόταση των Υπουργών Εσωτερικών, Αποκέντρωσης 
και Ηλεκτρονικής Διακυβέρνησης, Οικονομικών, Οικο¬ 
νομίας, Ανταγωνιστικότητας και Ναυτιλίας, Υποδομών, 
Μεταφορών και Δικτύων και του Αναπληρωτή Υπουργού 
Πολιτισμού και Τουρισμού. 

4. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
Κρατικού Προϋπολογισμού, αποφασίζουμε: 

ΚΕΦΑΛΑΙΟ I 
ΣΚΟΠΟΣ-ΟΡΙΣΜΟΙ 

Άρθρο 1 
Σκοπός 

Με το παρόν διάταγμα, η ισχύουσα ελληνική νομοθε¬ 
σία για τις υπηρεσίες οπτικοακουστικών μέσων εναρ¬ 
μονίζεται με τις διατάξεις της Οδηγίας 2010/13/ΕΕ (ΕΕ 
Γ 95 της 15.4.2010) του Ευρωπαϊκού Κοινοβουλίου και 
του Συμβουλίου, με την οποία κωδικοποιήθηκαν οι δια¬ 
τάξεις της Οδηγίας 89/552/ΕΟΚ (ΕΕ Ι_ 298 της 17.10.1989) 
του Συμβουλίου, όπως ίσχυε μετά την τελευταία τρο¬ 
ποποίησή της από την Οδηγία 2007/65/ΕΚ (ΕΕ I 332 
της 18.12.2007) του Ευρωπαϊκού Κοινοβουλίου και του 
Συμβουλίου για το συντονισμό ορισμένων νομοθετικών, 
κανονιστικών και διοικητικών διατάξεων των κρατών 
μελών σχετικά με την παροχή υπηρεσιών οπτικοακου- 
στικών μέσων (Οδηγία για τις υπηρεσίες οπτικοακου- 
στικών μέσων). 

Άρθρο 2 

(Άρθρο 1 Οδηγίας 2010/13) 

Ορισμοί 

Για την εφαρμογή των διατάξεων του παρόντος νο¬ 
ούνται ως: 

1. α) «Υπηρεσία οπτικοακουστικών μέσων»: Υπηρεσία 
όπως ορίζεται στα άρθρα 56 και 57 της Συνθήκης για 
τη Λειτουργία της Ευρωπαϊκής Ένωσης, η οποία τελεί 
υπό τη συντακτική ευθύνη παρόχου υπηρεσιών οπτι- 
κοακουστικών μέσων, κύριος σκοπός της οποίας είναι 
η παροχή προγραμμάτων για την ενημέρωση, την ψυ¬ 
χαγωγία ή την επιμόρφωση του ευρέος κοινού μέσω 
δικτύων ηλεκτρονικών επικοινωνιών κατά την έννοια 
του άρθρου 2, στοιχείο ιδ’ του ν.3431/2006, όπως κάθε 
φορά ισχύει. Υπηρεσία οπτικοακουστικών μέσων είναι 
τηλεοπτική μετάδοση, σύμφωνα με τα οριζόμενα στο 
στοιχείο ε του παρόντος άρθρου, ή κατά παραγγελία 
υπηρεσίες οπτικοακουστικών μέσων, σύμφωνα με τα 
οριζόμενα στο στοιχείο ζ του παρόντος άρθρου, ή/και 
οπτικοακουστική εμπορική ανακοίνωση, σύμφωνα με τα 
οριζόμενα στο στοιχείο η του παρόντος άρθρου. 

β) «Πρόγραμμα»: Σειρά κινουμένων εικόνων, με ή χωρίς 
ήχο, που συνιστά μεμονωμένο στοιχείο στο πλαίσιο 
προγραμματισμού ή καταλόγου, που καθορίζεται από 
πάροχο υπηρεσιών οπτικοακουστικών μέσων, της οποί¬ 
ας η μορφή και το περιεχόμενο είναι συγκρίσιμα με 
τη μορφή και το περιεχόμενο τηλεοπτικής μετάδοσης. 
Πρόγραμμα συνιστούν ιδίως οι ταινίες μεγάλου μήκους, 
οι αθλητικές διοργανώσεις, οι σειρές, τα ντοκιμαντέρ, τα 
παιδικά προγράμματα και τα δραματοποιημένα έργα. 

γ) «Συντακτική ευθύνη»: Η άσκηση ουσιαστικού ελέγ¬ 
χου όσον αφορά στην επιλογή των προγραμμάτων και 
την οργάνωσή τους σε χρονολογικό προγραμματισμό, 
εάν πρόκειται για τηλεοπτικές μεταδόσεις, ή σε κατά¬ 
λογο, εάν πρόκειται για κατά παραγγελία υπηρεσίες 
οπτικοακουστικών μέσων. 

δ) Πάροχος υπηρεσίας οπτικοακουστικών μέσων»: Το 
φυσικό ή νομικό πρόσωπο που έχει τη συντακτική ευθύ¬ 
νη για την επιλογή του οπτικοακουστικού περιεχομένου 
της υπηρεσίας οπτικοακουστικών μέσων και καθορίζει 
τον τρόπο με τον οποίο αυτό οργανώνεται. 

ε) «Τηλεοπτική μετάδοση»: (γραμμική υπηρεσία οπτι- 
κοακουστικών μέσων): Υπηρεσία οπτικοακουστικών μέ¬ 
σων που παρέχεται για ταυτόχρονη παρακολούθηση 
προγραμμάτων από πάροχο υπηρεσίας οπτικοακου- 
στικών μέσων βάσει χρονολογικά προγραμματισμένων 
μεταδόσεων. 

στ) «Τηλεοπτικός οργανισμός»: Ο πάροχος γραμμικών 
υπηρεσιών οπτικοακουστικών μέσων. 

ζ) «Κατά παραγγελία υπηρεσία οπτικοακουστικών μέ¬ 
σων» (μη γραμμική υπηρεσία οπτικοακουστικών μέσων): 
Υπηρεσία οπτικοακουστικών μέσων που παρέχεται για 
την παρακολούθηση προγραμμάτων σε χρονική στιγμή 
που επιλέγει ο χρήστης, κατόπιν δικού του αιτήματος, 
από κατάλογο προγραμμάτων που έχει καταρτίσει ο 
πάροχος υπηρεσίας οπτικοακουστικών μέσων. 

η) «Οπτικοακουστική εμπορική ανακοίνωση»: Εικόνες 
με ή χωρίς ήχο που προορίζονται για άμεση ή έμμεση 
προώθηση εμπορευμάτων, υπηρεσιών ή της εικόνας 
ενός φυσικού ή νομικού προσώπου που ασκεί οικονο¬ 
μική δραστηριότητα. Οι εικόνες αυτές συνοδεύουν ή 
περιλαμβάνονται σε πρόγραμμα έναντι πληρωμής ή 
αναλόγου ανταλλάγματος ή για λόγους αυτοπροβο¬ 
λής. Μορφές οπτικοακουστικής εμπορικής ανακοίνωσης 
συνιστούν ιδίως η τηλεοπτική διαφήμιση, η χορηγία, η 
τηλεπώληση και η τοποθέτηση προϊόντος. 

θ) «Τηλεοπτική διαφήμιση»: Κάθε μορφή τηλεοπτικής 
ανακοίνωσης που μεταδίδεται έναντι πληρωμής ή ανα¬ 
λόγου ανταλλάγματος ή για λόγους αυτοπροβολής από 
μια δημόσια ή ιδιωτική επιχείρηση (ΝΠΔΔ ή ΝΠΙΔ) ή 
φυσικό πρόσωπο στο πλαίσιο εμπορικής, βιομηχανικής ή 
βιοτεχνικής δραστηριότητας ή άσκησης επαγγέλματος, 
με σκοπό την προώθηση της παροχής αγαθών ή υπη¬ 
ρεσιών, συμπεριλαμβανομένων ακινήτων, δικαιωμάτων 
και υποχρεώσεων έναντι πληρωμής. 

ι) «Συγκεκαλυμμένη οπτικοακουστική εμπορική ανα¬ 
κοίνωση»: Η λεκτική ή με εικόνες παρουσίαση σε προ¬ 
γράμματα εμπορευμάτων, υπηρεσιών, της επωνυμίας, 
του εμπορικού σήματος ή των δραστηριοτήτων ενός 
παραγωγού εμπορευμάτων ή ενός πάροχου υπηρεσιών, 
εφόσον η παρουσίαση αυτή γίνεται από τον πάροχο 
υπηρεσιών οπτικοακουστικών μέσων για διαφημιστικό 
σκοπό και ενδέχεται να παραπλανήσει το κοινό όσον 
αφορά στο χαρακτήρα αυτής της παρουσίασης. Η πα¬ 
ρουσίαση αυτού του είδους θεωρείται ότι γίνεται σκο¬ 
πίμως, ιδίως όταν γίνεται έναντι πληρωμής ή αναλόγου 
ανταλλάγματος. 

ια) «Χορηγία»: Κάθε συνεισφορά δημόσιας ή ιδιωτικής 
επιχείρησης (ΝΠΔΔ ή ΝΠΙΔ) ή φυσικού προσώπου, που 
δεν παρέχει υπηρεσίες οπτικοακουστικών μέσων ή δεν 
παράγει οπτικοακουστικά έργα, για τη χρηματοδότηση 


υπηρεσιών οπτικοακουστικών μέσων ή προγραμμάτων, 
με σκοπό την προώθηση της επωνυμίας, του εμπορι¬ 
κού σήματος, της εικόνας, των δραστηριοτήτων ή των 
προϊόντων του. 

ιβ) «Τηλεπώληση»: Αμεσες προσφορές προς το κοινό 
αγαθών ή υπηρεσιών, συμπεριλαμβανομένων ακινήτων, 
δικαιωμάτων και υποχρεώσεων, έναντι πληρωμής, ανε¬ 
ξάρτητα από τη διαδικασία καθορισμού του τιμήματος 
(όπως π.χ. πλειστηριασμός) ή τον τρόπο πληρωμής. 

ιγ) «Τοποθέτηση προϊόντος»: Κάθε μορφή οπτικοακου- 
στικής εμπορικής ανακοίνωσης που συνίσταται στην 
παρουσίαση ή στην αναφορά προϊόντος, υπηρεσίας ή 
του εμπορικού σήματος, ώστε να εμφανίζεται μέσα σε 
συγκεκριμένο πρόγραμμα, έναντι πληρωμής ή αναλόγου 
ανταλλάγματος. 

Ιδ) «Ευρωπαϊκά έργα»: 

ί) έργα καταγωγής κρατών μελών της Ευρωπαϊκής 
Ένωσης 

ϋ) έργα καταγωγής ευρωπαϊκών τρίτων κρατών που 
αποτελούν μέρη της Ευρωπαϊκής σύμβασης για τη δια¬ 
συνοριακή τηλεόραση του Συμβουλίου της Ευρώπης και 
πληρούν τις προϋποθέσεις της παραγράφου 3 

ίϋ) έργα συμπαραγωγής στο πλαίσιο συμφωνιών που 
αφορούν στον οπτικοακουστικά τομέα και έχουν συνα- 
φθεί μεταξύ της ΕυρωπάίκήςΈνωσης και τρίτων χωρών, 
τα οποία πληρούν τους όρους που καθορίζονται σε 
καθεμία από τις εν λόγω συμφωνίες. 

2. Η εφαρμογή των διατάξεων της παραγράφου 1 εδά¬ 
φιο ιδ, περιπτώσεις ϋ και ίϋ προϋποθέτει ότι τα έργα 
καταγωγής κρατών μελών δεν υπόκεινται σε μέτρα που 
εισάγουν διακρίσεις στις εν λόγω τρίτες χώρες. 

3. Τα έργα που αναφέρονται στην πρώτη και δεύτερη 
περίπτωση του εδαφίου ιδ της παραγράφου 1 είναι έργα 
τα οποία πραγματοποιούνται κυρίως από δημιουργούς 
και εργαζομένους που κατοικούν σε ένα ή περισσότερα 
από τα κράτη τα οποία αναφέρονται στις εν λόγω δι¬ 
ατάξεις, υπό την προϋπόθεση ότι πληρούν μία από τις 
ακόλουθες προϋποθέσεις: 

α) πραγματοποιούνται από έναν ή περισσότερους 
παραγωγούς εγκατεστημένους σε ένα ή περισσότερα 
από αυτά τα κράτη, 

β) η παραγωγή των έργων αυτών επιβλέπεται και 
ελέγχεται πραγματικά από έναν ή περισσότερους πα¬ 
ραγωγούς εγκατεστημένους σε ένα ή περισσότερα από 
αυτά τα κράτη, 

γ) οι συμπαραγωγοί των εν λόγω κρατών καλύπτουν 
το μεγαλύτερο μέρος της συνολικής δαπάνης συμπα¬ 
ραγωγής και η συμπαραγωγή δεν ελέγχεται από έναν 
ή περισσότερους παραγωγούς εγκατεστημένους εκτός 
των εν λόγω κρατών. 

4. Τα έργα τα οποία δεν είναι ευρωπαϊκά κατά την 
έννοια της παραγράφου 1, εδάφιο ιδ, αλλά παράγονται 
στο πλαίσιο διμερών συμφωνιών συμπαραγωγής που 
συνάπτονται μεταξύ κρατών μελών και τρίτων χωρών, 
λογίζονται ως ευρωπαϊκά, εφόσον οι συμπαραγωγοί 
από την Ευρωπαϊκή Ένωση συνεισφέρουν το μεγαλύ¬ 
τερο μέρος του συνολικού κόστους παραγωγής και η 
παραγωγή δεν ελέγχεται από έναν ή περισσότερους 
παραγωγούς εγκατεστημένους εκτός της επικράτειας 
των κρατών μελών. 

ΚΕΦΑΛΑΙΟ II 
ΓΕΝΙΚΕΣ ΔΙΑΤΑΞΕΙΣ 

Αρθρο 3 

(Αρθρο 2 Οδηγίας 2010/13) 

Δικαιοδοσία 

1. Για τους σκοπούς του παρόντος, ως πάροχοι υπη¬ 
ρεσιών οπτικοακουστικών μέσων που υπάγονται στη 
δικαιοδοσία του ελληνικού κράτους νοούνται εκείνοι 
οι οποίοι: α) είναι εγκατεστημένοι στην ελληνική επι¬ 
κράτεια κατά τα προβλεπόμενα στην παράγραφο 2 ή β) 
πληρούν τις προϋποθέσεις της παραγράφου 3. 

2. Για τους σκοπούς του παρόντος, ένας πάροχος 
υπηρεσιών οπτικοακουστικών μέσων θεωρείται ότι είναι 
εγκατεστημένος στην ελληνική επικράτεια στις εξής 
περιπτώσεις: 

α) εάν έχει τα κεντρικά γραφεία του στην Ελλάδα, 
όπου και λαμβάνονται οι συντακτικές αποφάσεις για 
τις υπηρεσίες οπτικοακουστικών μέσων, 

β) εάν έχει τα κεντρικά γραφεία του στην Ελλάδα και 
ένα σημαντικό μέρος του προσωπικού του που δρα¬ 
στηριοποιείται στην παροχή υπηρεσίας οπτικοακου- 
στικών μέσων εργάζεται στην ελληνική επικράτεια, ή 
σε περισσότερα κράτη μέλη της Ευρωπαϊκής Ένωσης, 
συμπεριλαμβανομένης της Ελλάδας, ακόμη και αν οι 
συντακτικές αποφάσεις για την υπηρεσία οπτικοακου- 
στικών μέσων λαμβάνονται σε άλλο κράτος μέλος της 
Ευρωπαϊκής Ένωσης, 

γ) εάν ένας πάροχος υπηρεσιών οπτικοακουστικών 
μέσων ξεκίνησε για πρώτη φορά τη δραστηριότητά 
του στην Ελλάδα, σύμφωνα με την ελληνική νομοθεσία, 
έστω και εάν ένα σημαντικό μέρος του προσωπικού του 
που δραστηριοποιείται στην παροχή υπηρεσιών οπτι- 
κοακουστικών μέσων, δεν εργάζεται στην Ελλάδα ή σε 
άλλο κράτος μέλος της Ευρωπαϊκής Ένωσης, εφόσον 
διατηρεί σταθερό και πραγματικό δεσμό με την οικο¬ 
νομία της χώρας, 

δ) εάν έχει τα κεντρικά γραφεία του στην ελληνι¬ 
κή επικράτεια, αλλά οι αποφάσεις για την υπηρεσία 
οπτικοακουστικών μέσων λαμβάνονται σε τρίτη χώρα, 
ή αντιστρόφως, εφόσον ένα σημαντικό μέρος του προ¬ 
σωπικού του, το οποίο δραστηριοποιείται στην παροχή 
υπηρεσίας οπτικοακουστικών μέσων, εργάζεται στην 
Ελλάδα. 

3. Οι πάροχοι υπηρεσιών οπτικοακουστικών μέσων, 
στους οποίους δεν εφαρμόζονται οι διατάξεις της πα¬ 
ραγράφου 2, υπόκεινται στη δικαιοδοσία του ελληνικού 
κράτους εφόσον: 

α) χρησιμοποιούν δορυφορική ανερχόμενη ζεύξη (υρ- 
ΙίηΙ<) που ανήκει στην Ελλάδα, 

β) μολονότι δεν χρησιμοποιούν δορυφορική ανερχόμε¬ 
νη ζεύξη (υρ-ΙίηΚ) που ανήκει στην Ελλάδα, χρησιμοποι¬ 
ούν δορυφορικό δυναμικό ευρισκόμενο στην Ελλάδα. 

4. Εάν δεν είναι δυνατόν να προσδιορισθεί, σύμφωνα 
με τις παραγράφους 2 και 3, ποιο κράτος μέλος της 
Ευρωπαϊκής Ένωσης έχει τη δικαιοδοσία, αρμόδιο εί¬ 
ναι το κράτος μέλος στο οποίο είναι εγκατεστημένος 
ο πάροχος υπηρεσιών οπτικοακουστικών μέσων, κατά 
την έννοια των άρθρων 56 έως 62 της Συνθήκης για τη 
Λειτουργία της Ευρωπαϊκής Ένωσης. 

5. Το παρόν δεν εφαρμόζεται στις υπηρεσίες οπτι- 
κοακουστικών μέσων που απευθύνονται αποκλειστικά 
προς τρίτες χώρες και των οποίων δεν γίνεται άμεση ή 


έμμεση λήψη με συνήθη καταναλωτικό εξοπλισμό από 
το κοινό σε ένα ή περισσότερα κράτη μέλη της Ευρω¬ 
παϊκής Ένωσης. 

Αρθρο 4 

(Άρθρο 3 Οδηγίας 2010/13) 

Ελευθερία λήψεως 

1. Η λήψη υπηρεσιών οπτικοακουστικών μέσων, οι πά- 
ροχοι των οποίων υπάγονται στη δικαιοδοσία κρατών 
μελών της Ευρωπαϊκής Ένωσης, είναι ελεύθερη στην 
Ελλάδα. Απαγορεύεται η παρεμπόδιση λήψης και ο περι¬ 
ορισμός αναμετάδοσης στην Ελλάδα υπηρεσιών οπτικο- 
ακουστικών μέσων που προέρχονται από παρόχους, οι 
οποίοι υπάγονται στη δικαιοδοσία άλλων κρατών μελών 
της Ευρωπαϊκής Ένωσης, για λόγους που εμπίπτουν στο 
πεδίο εφαρμογής του παρόντος. 

2. Το Εθνικό Συμβούλιο Ραδιοτηλεόρασης μπορεί να 
αποφασίσει την προσωρινή απαγόρευση με κάθε τε¬ 
χνικό μέσο της αναμετάδοσης των τηλεοπτικών προ¬ 
γραμμάτων του προηγουμένου εδαφίου, μόνον εφόσον 
το περιεχόμενο των προγραμμάτων αυτών: 

α) παραβιάζει κατά πρόδηλο, σοβαρό και κατάφωρο 
τρόπο τους κανόνες και τις αρχές που διέπουν την 
προστασία των ανηλίκων από το περιεχόμενο των τη¬ 
λεοπτικών προγραμμάτων, ή/και 

β) ενθαρρύνει το μίσος λόγω φυλής, φύλου, θρησκεί¬ 
ας, πεποιθήσεων, εθνικότητας, αναπηρίας, ηλικίας και 
σεξουαλικού προσανατολισμού. 

3. Γ ια την επιβολή της ανωτέρω απαγόρευσης πρέπει 
να συντρέχουν οι ακόλουθες προϋποθέσεις: 

α) ο τηλεοπτικός οργανισμός να έχει παραβεί τις 
υποχρεώσεις της προηγουμένης παραγράφου δύο (2) 
τουλάχιστον φορές κατά τη διάρκεια των τελευταίων 
δώδεκα (12) μηνών, 

β) το Εθνικό Συμβούλιο Ραδιοτηλεόρασης να έχει γνω¬ 
στοποιήσει εγγράφως στον τηλεοπτικό οργανισμό, που 
μεταδίδει το παράνομο τηλεοπτικό πρόγραμμα, καθώς 
και στην Ευρωπαϊκή Επιτροπή, τις διαπιστωθείσες πα¬ 
ραβάσεις και την πρόθεσή του να διατάξει την επιβολή 
του μέτρου αυτού σε περίπτωση νέας παράβασης, 

γ) να έχουν παρέλθει τουλάχιστον δεκαπέντε (15) ημέ¬ 
ρες από την έγγραφη γνωστοποίηση της πρόθεσης του 
Εθνικού Συμβουλίου Ραδιοτηλεόρασης χωρίς να έχει 
επιτευχθεί φιλικός διακανονισμός ανάμεσα στις αρμό¬ 
διες ελληνικές αρχές, στην Ευρωπαϊκή Επιτροπή και το 
κράτος μέλος της ΕυρωπάίκήςΈνωσης, στη δικαιοδοσία 
του οποίου υπάγεται ο τηλεοπτικός οργανισμός που 
μεταδίδει το παράνομο τηλεοπτικό πρόγραμμα και η 
καταγγελλόμενη παράβαση να συνεχίζεται. 

4. Εάν εντός δύο (2) μηνών από την έγγραφη γνωστο¬ 
ποίηση του μέτρου η Ευρωπαϊκή Επιτροπή αποφασίσει 
ότι αυτό δεν συμβιβάζεται με το κοινοτικό δίκαιο, το 
Εθνικό Συμβούλιο Ραδιοτηλεόρασης υποχρεούται να 
άρει την απαγόρευση αναμετάδοσης του τηλεοπτικού 
προγράμματος. 

5. Όσον αφορά στις κατά παραγγελία υπηρεσίες οπτι- 
κοακουστικών μέσων, το Εθνικό Συμβούλιο Ραδιοτηλε¬ 
όρασης μπορεί να αποφασίσει τον περιορισμό ή την 
απαγόρευση με κάθε τεχνικό μέσο της παροχής της 
συγκεκριμένης υπηρεσίας, εφόσον τα μέτρα αυτά: 

ί) είναι αναγκαία για έναν από τους ακόλουθους λό¬ 
γους: 

- για την προστασία της δημόσιας τάξης και ιδίως για 
την πρόληψη, έρευνα, εξιχνίαση και δίωξη ποινικών αδι¬ 
κημάτων, τα οποία σχετίζονται με την προστασία των 
ανηλίκων, την καταπολέμηση της πρόκλησης μίσους 
λόγω φυλής, φύλου, θρησκείας, πεποιθήσεων, εθνικό¬ 
τητας, καθώς και για τις παραβιάσεις της ανθρώπινης 
αξιοπρέπειας που αφορούν μεμονωμένα πρόσωπα, ιδίως 
τις σχετικές με θέματα αναπηρίας, ηλικίας και σεξουα¬ 
λικού προσανατολισμού, 

- για την προστασία της δημόσιας υγείας, 

- για τη δημόσια ασφάλεια, συμπεριλαμβανομένης της 
προάσπισης της εθνικής ασφάλειας και άμυνας, 

- για την προστασία του καταναλωτή και του επεν¬ 
δυτή. 

ϋ) στρέφονται κατά μιας κατά παραγγελία υπηρεσίας 
οπτικοακουστικών μέσων, η οποία βλάπτει ή συνιστά 
σοβαρό κίνδυνο που απειλεί να βλάψει τους στόχους 
που αναφέρονται στο σημείο ί και 

ϋί) είναι ανάλογα προς τους στόχους αυτούς. 

6. Πριν από τη λήψη οποιουδήποτε μέτρου κατά την 
παράγραφο 5 και ανεξαρτήτως τυχόν διαδικασιών ενώ¬ 
πιον δικαστηρίων, συμπεριλαμβανομένων των προκα¬ 
ταρκτικών διαδικασιών και ενεργειών που εντάσσονται 
στο πλαίσιο ποινικής διερεύνησης, το Εθνικό Συμβούλιο 
Ραδιοτηλεόρασης οφείλει: 

- να έχει ζητήσει από τον αντίστοιχο φορέα του κρά¬ 
τους μέλους της Ευρωπαϊκής Ένωσης, στη δικαιοδοσία 
του οποίου υπάγεται ο πάροχος υπηρεσιών οπτικοα- 
κουστικών μέσων, να λάβει μέτρα και το κράτος μέλος 
να μην έλαβε μέτρα ή τα μέτρα που έλαβε να μην ήταν 
τα προσήκοντα, 

- να έχει γνωστοποιήσει εγγράφως στην Ευρωπαϊ¬ 
κή Επιτροπή και στον αντίστοιχο φορέα του κράτους 
μέλους της Ευρωπαϊκής Ένωσης, στη δικαιοδοσία του 
οποίου υπάγεται ο πάροχος υπηρεσιών, την πρόθεσή 
του να λάβει τέτοια μέτρα. 

7. Σε επείγουσες περιπτώσεις υπάρχει δυνατότητα 
παρέκκλισης από τους όρους που αναφέρονται στην 
παράγραφο 6. Στην περίπτωση αυτή, τα μέτρα πρέπει 
να γνωστοποιούνται εγγράφως το συντομότερο δυνα¬ 
τό στην Ευρωπαϊκή Επιτροπή και στο κράτος μέλος 
της Ευρωπαϊκής Ένωσης, στη δικαιοδοσία του οποίου 
υπάγεται ο πάροχος υπηρεσιών, με σαφή αναφορά των 
λόγων για τους οποίους κρίνεται ότι υφίσταται επεί¬ 
γουσα περίπτωση. 

8. Εάν η Ευρωπαϊκή Επιτροπή διαπιστώσει ότι το μέ¬ 
τρο αυτό δεν συμβιβάζεται με το κοινοτικό δίκαιο, το 
Εθνικό Συμβούλιο Ραδιοτηλεόρασης υποχρεούται αμελ¬ 
λητί να μη λάβει τα προβλεπόμενα μέτρα ή να άρει την 
απαγόρευση ή τον περιορισμό των κατά παραγγελία 
υπηρεσιών οπτικοακουστικών μέσων. 

Άρθρο 5 

(Άρθρο 4 Οδηγίας 2010/13) 

Διαδικασία συνεργασίας - Διαδικασία παράκαμψης 

1. Στις περιπτώσεις που διατάξεις του παρόντος είναι 
για λόγους γενικού δημοσίου συμφέροντος λεπτομερέ¬ 
στερες ή αυστηρότερες εκείνων της Οδηγίας 2010/13/ΕΕ 
και προκύπτει ότι ένας τηλεοπτικός οργανισμός που 
εμπίπτει στη δικαιοδοσία άλλου κράτους μέλους της 
ΕυρωπαϊκήςΈνωσης μεταδίδει τηλεοπτικά προγράμμα¬ 
τα, τα οποία κατευθύνονται στο σύνολό τους ή κατά το 


μεγαλύτερο μέρος τους στην ελληνική επικράτεια, το 
Υπουργείο Πολιτισμού και Τουρισμού απευθύνεται αμέ¬ 
σως, με ειδικά αιτιολογημένο αίτημα, στο κράτος μέλος 
της ΕυρωπαϊκήςΈνωσης που έχει δικαιοδοσία, προκει- 
μένου να εξευρεθεί αμοιβαία ικανοποιητική λύση επί 
των προβλημάτων που ανακύπτουν. Στο αίτημα πρέπει 
να αναφέρονται οι λόγοι για τους οποίους οι διατάξεις 
αυτές είναι αντικειμενικούς αναγκαίες και εύλογες για 
τη διασφάλιση του επικαλούμενου δημοσίου συμφέ¬ 
ροντος. Στοιχεία, βάσει των οποίων εκτιμάται ότι μια 
τηλεοπτική μετάδοση κατευθύνεται στο σύνολό της ή 
κατά το μεγαλύτερο μέρος της στην ελληνική επικρά¬ 
τεια, μπορεί να είναι ιδίως η προέλευση των εσόδων 
από την τηλεοπτική διαφήμιση, η βασική γλώσσα της 
παρεχόμενης υπηρεσίας, καθώς και η ύπαρξη προγραμ¬ 
μάτων ή οπτικοακουστικών εμπορικών ανακοινώσεων 
που στοχεύουν ειδικά στο ελληνικό κοινό. 

2. Εφόσον το Υπουργείο Πολιτισμού και Τουρισμού 
λάβει ειδικά αιτιολογημένο αίτημα από άλλο κράτος 
μέλος της ΕυρωπαϊκήςΈνωσης για μετάδοση τηλεο¬ 
πτικού οργανισμού που υπάγεται στη δικαιοδοσία του 
ελληνικού κράτους, οφείλει να απαντήσει σχετικά με 
τα αποτελέσματα του αιτήματος εντός δύο (2) μηνών 
από την υποβολή του. Στο διάστημα αυτό το Εθνικό 
Συμβούλιο Ραδιοτηλεόρασης αποφαίνεται για το αι¬ 
τιολογημένο του αιτήματος και καλεί τον τηλεοπτικό 
οργανισμό να συμμορφωθεί στους αυστηρότερους ή 
λεπτομερέστερους κανόνες του άλλου κράτους μέλους, 
που δικαιολογούνται από λόγους γενικότερου δημοσί¬ 
ου συμφέροντος, εντός προθεσμίας τριών (3) ημερών 
από την καθ’ οιονδήποτε τρόπο γνώση της απόφασής 
του. Σε περίπτωση μη συμμόρφωσης του τηλεοπτικού 
οργανισμού επιβάλλονται οι κυρώσεις του άρθρου 30 
του παρόντος. 

3. Σε περίπτωση που οι αρμόδιες ελληνικές Αρχές 
εκτιμήσουν ότι τα αποτελέσματα που επιτεύχθηκαν κατ' 
εφαρμογή της παραγράφου 1 δεν είναι ικανοποιητικά 
και ότι ο εν λόγω τηλεοπτικός οργανισμός έχει εγκα¬ 
τασταθεί στο κράτος μέλος της Ευρωπαϊκής Ένωσης 
που έχει δικαιοδοσία επ’ αυτού με σκοπό να παρακάμψει 
τους αυστηρότερους κανόνες της ελληνικής νομοθεσί¬ 
ας, μπορούν να λάβουν μέτρα αντίστοιχα εκείνων που 
θα ελάμβαναν σε βάρος τηλεοπτικού οργανισμού που 
εμπίπτει στη δικαιοδοσία του ελληνικού κράτους. Τα 
μέτρα αυτά πρέπει να είναι αντικειμενικούς αναγκαία, 
να εφαρμόζονται αδιακρίτως και να είναι ανάλογα προς 
τους επιδιωκόμενους στόχους. 

4. Τα μέτρα που προβλέπονται στην παράγραφο 3 
μπορούν να ληφθούν μόνο εφόσον πληρούνται σωρευ- 
τικά οι ακόλουθοι όροι: 

α) να έχει κοινοποιηθεί στην Ευρωπαϊκή Επιτροπή και 
στο κράτος μέλος, στο οποίο είναι εγκατεστημένος 
ο τηλεοπτικός οργανισμός, η πρόθεση της ελληνικής 
Πολιτείας να λάβει τα μέτρα αυτά, θεμελιώνοντας επί¬ 
σης τους λόγους στους οποίους στηρίζει την εκτίμησή 
της, και 

β) να έχει ληφθεί απόφαση της Ευρωπαϊκής Επιτροπής 
ότι τα εν λόγω μέτρα είναι συμβατά με το κοινοτικό 
δίκαιο και ότι οι εκτιμήσεις για τη λήψη των μέτρων 
αυτών είναι ορθά θεμελιωμένες. 

ΚΕΦΑΛΑΙΟ III 

ΔΙΑΤΑΞΕΙΣ ΕΦΑΡΜΟΣΤΕΕΣ ΣΕ ΟΛΕΣ ΤΙΣ ΥΠΗΡΕΣΙΕΣ 
ΟΠΤΙΚΟΑΚΟΥΣΤΙΚΩΝ ΜΕΣΩΝ 

Άρθρο 6 

(Άρθρο 5 Οδηγίας 2010/13) 

Πρόσβαση στα στοιχεία ταυτότητας 
του παρόχου υπηρεσιών οπτικοακουστικών μέσων 

1. Οι τηλεοπτικοί οργανισμοί υποχρεούνται να συνο¬ 
δεύουν τα προγράμματα τους με αναφορά στην ιστο¬ 
σελίδα τους ή με υπηρεσία τηλεκειμενογραφίας ή με 
οποιοδήποτε άλλο πρόσφορο μέσο, στο οποίο πρέπει 
να αναφέρονται σε μόνιμη βάση τουλάχιστον οι ακό¬ 
λουθες πληροφορίες σχετικά με την ταυτότητα του 
παρόχου: 

α) η εμπορική επωνυμία και ο διακριτικός τίτλος της 
επιχείρησής τους, 
β) η διεύθυνση της έδρας τους, 
γ) οι αριθμοί τηλεφώνου, τηλεομοιοτυπίας, η διεύθυν¬ 
ση ηλεκτρονικού ταχυδρομείου και ο τυχόν υφιστάμενος 
διαδικτυακάς τόπος του παρόχου, 
δ) τα στοιχεία του Εθνικού Συμβουλίου Ραδιοτηλεό¬ 
ρασης, η ταχυδρομική διεύθυνσή του, οι αριθμοί τηλε¬ 
φώνου και τηλεομοιοτυπίας, η διεύθυνση ηλεκτρονικού 
ταχυδρομείου και ο διαδικτυακάς τόπος αυτού. 

2. Οι πάροχοι μη γραμμικών υπηρεσιών οπτικοακου- 
στικών μέσων υποχρεούνται αναλόγως στην παροχή 
των πληροφοριών της παραγράφου 1 στους αποδέκτες 
των υπηρεσιών τους. Προς εκπλήρωση της υποχρέωσης 
αυτής οφείλουν ιδίως να συνοδεύουν τον κατάλογο 
επιλογών (πιοπυ) που προτείνουν με σχετική κάρτα που 
εμφανίζεται στην εισαγωγική σελίδα της υπηρεσίας. 

Άρθρο 7 

(Άρθρο 6 Οδηγίας 2010/13) 

1. Οι πάροχοι υπηρεσιών οπτικοακουστικών μέσων 
οφείλουν να λαμβάνουν τα απαραίτητα μέτρα, ώστε οι 
παρεχόμενες από αυτούς υπηρεσίες να μην προκαλούν 
μίσος λόγω φυλής, φύλου, θρησκείας, πεποιθήσεων, 
εθνικότητας, αναπηρίας, ηλικίας και σεξουαλικού προ¬ 
σανατολισμού. Επίσης, οφείλουν να μην εκμεταλλεύο¬ 
νται τις δεισιδαιμονίες και προλήψεις των ανθρώπων. 

2. Τα κάθε είδους προγράμματα, συμπεριλαμβανομέ¬ 
νων και των οπτικοακουστικών εμπορικών ανακοινώ¬ 
σεων, που μεταδίδονται από δημόσιους ή ιδιωτικούς 
τηλεοπτικούς οργανισμούς, οφείλουν να σέβονται την 
προσωπικότητα, την τιμή, την υπόληψη, τον ιδιωτικό και 
οικογενειακό βίο, την επαγγελματική, κοινωνική, επιστη¬ 
μονική, καλλιτεχνική, πολιτική ή άλλη νόμιμη δραστηριό¬ 
τητα κάθε προσώπου, του οποίου η εικόνα εμφανίζεται 
στην οθόνη ή αναφέρεται το όνομα ή στοιχεία επαρκή 
για τον προσδιορισμό του. 

Άρθρο 8 

(Άρθρο 7 Οδηγίας 2010/13) 

Πρόσβαση ατόμων με αναπηρία 
στις υπηρεσίες οπτικοακουστικών μέσων 

1. Οι πάροχοι υπηρεσιών οπτικοακουστικών μέσων, 
είτε πρόκειται για τηλεοπτικούς οργανισμούς είτε για 
παρόχους μη γραμμικών υπηρεσιών, υποχρεούνται να 
καταστήσουν σταδιακά προσβάσιμες τις υπηρεσίες 
τους στα άτομα με οπτική ή ακουστική αναπηρία. 


2. Οι τηλεοπτικοί οργανισμοί που χαρακτηρίζονται 
ως ενημερωτικά μέσα, σύμφωνα με την παράγραφο 5 
του άρθρου 5 του ν. 3592/2007, οφείλουν να μεταδί¬ 
δουν τουλάχιστον τέσσερις ώρες την εβδομάδα από 
τα μεταδιδόμενα προγράμματα που αναφέρονται στην 
περ. ιι του εδαφίου β της παραγράφου 13 του άρθρου 6 
του ν. 3592/2007 με ταυτόχρονη αναγραφή υποτίτλων 
στην ελληνική γλώσσα. Τα προγράμματα αυτά μπορεί 
να είναι ιδίως ενημερωτικά, ελαφρός ψυχαγωγίας (τη¬ 
λεπαιχνίδια, θεάματα, εκδηλώσεις), ελληνικές σειρές σε 
συνέχειες, παιδικές εκπομπές, ντοκιμαντέρ, εκπομπές 
αθλητικού περιεχομένου και άλλα, εξαιρουμένων των 
δελτίων ειδήσεων, στα οποία εφαρμόζονται οι διατάξεις 
του εδαφίου ε της παραγράφου 13 του άρθρου 6 του ν. 
3592/2007, όπως ισχύουν. 

3. Οι τηλεοπτικοί οργανισμοί που χαρακτηρίζονται ως 
μη ενημερωτικά μέσα, σύμφωνα με το άρθρο 5 παρά¬ 
γραφος 5 του ν. 3592/2007, υπόκεινται στην υποχρέωση 
μετάδοσης τηλεοπτικών προγραμμάτων με τρόπο που 
να εξασφαλίζει την πρόσβαση των ατόμων με αναπη¬ 
ρία, κατά ποσοστό τουλάχιστον 3% του εβδομαδιαί¬ 
ου προγραμματισμού μεταδόσεών τους, σύμφωνα με 
οδηγία την οποία συντάσσει το Εθνικό Συμβούλιο Ρα¬ 
διοτηλεόρασης κατ’ εκτίμηση του περιεχομένου των 
προγραμμάτων τους. 

4. Οι πάροχοι μη γραμμικών υπηρεσιών οπτικοακου- 
στικών μέσων οφείλουν να μεταδίδουν περιεχόμενο 
με ταυτόχρονη αναγραφή υποτίτλων στην ελληνική 
γλώσσα σε ποσοστό τουλάχιστον 20% του καταλόγου 
τους. Εάν ο κατάλογος επιλογών (πιοηυ) που διαθέτουν 
περιλαμβάνει και δελτία ειδήσεων, εφαρμόζεται η διά¬ 
ταξη του εδαφίου ε της παραγράφου 13 του άρθρου 6 
του ν. 3592/2007, όπως εκάστοτε ισχύει. Στην περίπτωση 
αυτή το δελτίο που μεταδίδεται στη νοηματική γλώσσα 
περιλαμβάνει τις σημαντικότερες ειδήσεις της ημέρας 
και καλύπτει διάρκεια τουλάχιστον δύο (2') πρώτων λε¬ 
πτών της ώρας. 

Άρθρο 9 

(Άρθρο 8 Οδηγίας 2010/13) 

Οι πάροχοι υπηρεσιών οπτικοακουστικών μέσων δεν 
επιτρέπεται να μεταδίδουν κινηματογραφικά έργα εκτός 
των χρονικών περιόδων που έχουν συμφωνηθεί με τους 
κατόχους των δικαιωμάτων. 

Άρθρο 10 

(Άρθρο 9 Οδηγίας 2010/13) 
Οπτικοακουστικές Εμπορικές Ανακοινώσεις 

1. Οι οπτικοακουστικές εμπορικές ανακοινώσεις οφεί¬ 
λουν: 

α) να αναγνωρίζονται εύκολα ως τέτοιες. Απαγορεύ¬ 
ονται οι συγκεκαλυμμένες οπτικοακουστικές εμπορικές 
ανακοινώσεις. 

β) να μη χρησιμοποιούν τεχνικές που απευθύνονται 
στο υποσυνείδητο, 

γ) να μη θίγουν την ανθρώπινη αξιοπρέπεια, 

δ) να μην εισάγουν ή προάγουν διακρίσεις λόγω φύ¬ 
λου, φυλετικής ή εθνοτικής καταγωγής, εθνικότητας, 
θρησκείας, πεποιθήσεων, αναπηρίας, ηλικίας ή σεξου¬ 
αλικού προσανατολισμού, 

ε) να μην ενθαρρύνουν συμπεριφορές επιζήμιες για 
την υγεία ή την ασφάλεια, 

στ) να μην ενθαρρύνουν συμπεριφορές καταφανώς 
επιβλαβείς για το περιβάλλον, 

ζ) να μην εκμεταλλεύονται τις δεισιδαιμονίες και τις 
προλήψεις των ανθρώπων. 

2. Απαγορεύονται όλες οι μορφές οπτικοακουστικών 
εμπορικών ανακοινώσεων που αφορούν σε: 

α) τσιγάρα και λοιπά προϊόντα καπνού, 

β) φάρμακα και θεραπευτικές αγωγές που διατίθενται 
στην Ελλάδα μόνο με ιατρική συνταγή, 

γ) πυροβόλα όπλα. Κατ’ εξαίρεση επιτρέπεται η δια¬ 
φήμιση κυνηγετικών όπλων. 

3. Οι οπτικοακουστικές εμπορικές ανακοινώσεις απα¬ 
γορεύεται να θίγουν ηθικά ή σωματικά τους ανήλικους. 
Ειδικότερα, δεν επιτρέπεται: 

α) να τους παρακινούν ευθέως στην αγορά ή ενοικίαση 
προϊόντος ή υπηρεσίας εκμεταλλευόμενες την απειρία 
ή την ευπιστία τους, 

β) να τους ενθαρρύνουν ευθέως να πείσουν τους γο¬ 
νείς τους ή άλλους για την αγορά των διαφημιζόμενων 
προϊόντων ή υπηρεσιών, 

γ) να εκμεταλλεύονται την ιδιαίτερη εμπιστοσύνη 
των ανηλίκων στους γονείς, τους διδάσκοντες ή άλλα 
πρόσωπα, 

δ) να παρουσιάζουν αναίτια ανήλικους σε επικίνδυνες 
καταστάσεις, 

ε) να ενθαρρύνουν την υπερβολική κατανάλωση τρο¬ 
φίμων και ποτών που περιέχουν ιδίως συστατικά και 
ουσίες όπως τα λιπαρά, τα κορεσμένα λιπαρά, τα ΐΓαηε 
- λιπαρά οξέα, το αλάτι/νάτριο και τα σάκχαρα. 

4. Οι οπτικοακουστικές εμπορικές ανακοινώσεις για 
αλκοολούχα ποτά απαγορεύεται να απευθύνονται ειδικά 
σε ανηλίκους και να ενθαρρύνουν την υπέρμετρη κατα¬ 
νάλωση των ποτών αυτών. Απαγορεύεται απολύτως η 
μετάδοση οπτικοακουστικών εμπορικών ανακοινώσεων 
για αλκοολούχα ποτά σε παιδικά προγράμματα ή κατά 
τη διάρκεια της παιδικής ζώνης. 

5. Οι πάροχοι υπηρεσιών οπτικοακουστικών μέσων 
οφείλουν, εντός ενός (1) έτους από την έναρξη παροχής 
του προγράμματος τους με οποιονδήποτε νόμιμο τρό¬ 
πο, να συντάσσουν κώδικες δεοντολογίας, στο πλαίσιο 
ή/ και συμπληρωματικώς προς τους κώδικες του Συμ¬ 
βουλίου Ελέγχου Επικοινωνίας και προς τον Ελληνικό 
Κώδικα Διαφήμισης - Επικοινωνίας, σχετικά με τις ακα¬ 
τάλληλες οπτικοακουστικές εμπορικές ανακοινώσεις, οι 
οποίες συνοδεύουν ή παρεμβάλλονται σε προγράμματα 
για παιδιά και αφορούν σε τρόφιμα και ποτά που πε¬ 
ριέχουν ουσίες με επιπτώσεις στη φυσιολογία, ιδίως 
συστατικά όπως τα λιπαρά, τα κορεσμένα λιπαρά, τα 
ΐΓαπε-λιπαρά οξέα, το αλάτι/ νάτριο και τα σάκχαρα, 
των οποίων δεν συνιστάται η υπερβολική κατανάλωση 
στη συνολική δίαιτα. Οι υφιστάμενοι πάροχοι υπηρεσιών 
οπτικοακουστικών μέσων οφείλουν να συμμορφωθούν 
με την ανωτέρω υποχρέωση εντός έξι (6) μηνών από τη 
δημοσίευση του παρόντος. Το Εθνικό Συμβούλιο Ραδιο¬ 
τηλεόρασης καλεί ανά διετία τους παρόχους υπηρεσιών 
οπτικοακουστικών μέσων σε διαβούλευση σχετικά με 
την ανάγκη αναθεώρησης των κωδίκων δεοντολογίας 
που έχουν συντάξει και τις πιθανές τροποποιήσεις. Επί¬ 
σης, το Εθνικό Συμβούλιο Ραδιοτηλεόρασης, κατά την 
αναθεώρηση των κωδίκων δεοντολογίας περί τηλεο¬ 
πτικών διαφημίσεων, οφείλει να προβλέψει διατάξεις 
σχετικές με τα ανωτέρω θέματα. 


Άρθρο 11 

(Άρθρο 10 Οδηγίας 2010/13) 

Χορηγία 

1. Οι υπηρεσίες οπτικοακουστικών μέσων ή τα προ¬ 
γράμματα που λαμβάνουν χορηγία πρέπει να πληρούν 
τις ακόλουθες απαιτήσεις: 

α) το περιεχόμενό τους και, όσον αφορά στις τη¬ 
λεοπτικές μεταδόσεις, ο προγραμματισμός τους δεν 
επιτρέπεται να επηρεάζονται κατά τρόπο που θίγει την 
ευθύνη και τη συντακτική ανεξαρτησία του παρόχου 
υπηρεσιών οπτικοακουστικών μέσων, 

β) δεν πρέπει να παρακινούν ευθέως σε αγορά ή μί¬ 
σθωση προϊόντων ή υπηρεσιών μέσω συγκεκριμένων 
διαφημιστικών αναφορών σε αυτά τα προϊόντα ή τις 
υπηρεσίες, 

γ) οι θεατές πρέπει να ενημερώνονται σαφώς ότι τα 
συγκεκριμένα προγράμματα αποτελούν αντικείμενο χο¬ 
ρηγίας. Τα προγράμματα αυτά πρέπει να επισημαίνονται 
σαφώς με την επωνυμία, το λογότυπο ή/και κάθε άλλο 
σύμβολο του χορηγού, όπως για παράδειγμα αναφορά 
στο προϊόν ή τα προϊόντα ή στην υπηρεσία ή τις υπηρε¬ 
σίες με διακριτικό σήμα, κατά την έναρξη, το τέλος των 
προγραμμάτων και μία φορά κατά τη διάρκεια αυτών. 

2. Οι υπηρεσίες οπτικοακουστικών μέσων ή τα προ¬ 
γράμματα δεν επιτρέπεται να αποτελούν αντικείμενο 
χορηγίας από επιχειρήσεις των οποίων κύρια δραστη¬ 
ριότητα είναι η παρασκευή ή πώληση τσιγάρων και 
λοιπών προϊόντων καπνού. 

3. Προγράμματα το περιεχόμενο των οποίων απευ¬ 
θύνεται κατά τεκμήριο σε ανηλίκους απαγορεύεται να 
δέχονται χορηγία για αλκοολούχα ποτά. 

4. Η χορηγία υπηρεσιών οπτικοακουστικών μέσων ή 
προγραμμάτων από επιχειρήσεις των οποίων οι δρα¬ 
στηριότητες περιλαμβάνουν την παρασκευή ή πώληση 
φαρμάκων και θεραπευτικών αγωγών δύναται να προ¬ 
ωθεί το όνομα ή την εικόνα της επιχείρησης, αλλά όχι 
συγκεκριμένα φάρμακα ή θεραπευτικές αγωγές που 
διατίθενται στην Ελλάδα μόνο με ιατρική συνταγή. 

5. Δεν επιτρέπεται η χορηγία σε προγράμματα ειδη- 
σεογραφίας και επικαιρότητας. 

6. Δεν επιτρέπεται η εμφάνιση λογοτύπου χορηγίας 
κατά τη διάρκεια παιδικών προγραμμάτων, ντοκιμα¬ 
ντέρ και μεταδόσεων θρησκευτικών εκδηλώσεων και 
προγραμμάτων. 

7. Τα ένθετα κάθε είδους εκπομπών, που διαρκούν έως 
τρία (3) πρώτα λεπτά της ώρας και παρέχουν χρηστικές 
πληροφορίες στο κοινό, μπορούν να αποτελούν αντικεί¬ 
μενο χορηγίας μόνο από φυσικά ή νομικά πρόσωπα, οι 
δραστηριότητες των οποίων δεν συνδέονται άμεσα με 
το περιεχόμενο των προγραμμάτων αυτών. 

Άρθρο 12 

(Άρθρο 11 Οδηγίας 2010/13) 

Τοποθέτηση Προϊόντος 

1. Η τοποθέτηση προϊόντος απαγορεύεται. 

2. Κατ’ εξαίρεση η τοποθέτηση προϊόντος επιτρέπεται 
σε κινηματογραφικά ή τηλεοπτικά έργα και σειρές που 
δημιουργήθηκαν για να διανεμηθούν από υπηρεσίες 
οπτικοακουστικών μέσων, καθώς και σε αθλητικά και 
σε ελαφρός ψυχαγωγίας προγράμματα, αποκλειστικά 
και μόνο εφόσον πληρούνται σωρευτικά οι ακόλουθες 
προϋποθέσεις: 




4240 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


α) το περιεχόμενό τους και, όσον αφορά στις τηλε¬ 
οπτικές μεταδόσεις, ο προγραμματισμός τους να μην 
επηρεάζεται κατά τρόπο που να θίγει την ευθύνη και 
τη συντακτική ανεξαρτησία του παρόχου υπηρεσιών 
οπτικοακουστικών μέσων, 

β) να μην εμπεριέχεται ευθεία προτροπή σε αγορά ή 
μίσθωση προϊόντων ή υπηρεσιών, ιδίως μέσω ειδικών 
διαφημιστικών αναφορών σε αυτά τα προϊόντα ή τις 
υπηρεσίες, 

γ) να μην δίδεται υπερβολική προβολή σε αυτά τα 
προϊόντα. 

3. Επίσης επιτρέπεται η τοποθέτηση προϊόντος σε πε¬ 
ριπτώσεις που δεν υπάρχει πληρωμή, αλλά μόνο δωρεάν 
παροχή προϊόντων ή υπηρεσιών, όπως διευκολύνσεις 
στην παραγωγή ή βραβεία που προσφέρονται με σκοπό 
να περιληφθούν σε πρόγραμμα, τηρουμένων σωρευτικά 
των προϋποθέσεων της παραγράφου 2. 

4. Απαγορεύεται η τοποθέτηση προϊόντος στα προ¬ 
γράμματα της παραγράφου 2 εφόσον απευθύνονται 
σε ανηλίκους. 

5. Οι πάροχοι υπηρεσιών οπτικοακουστικών μέσων 
οφείλουν να ενημερώνουν τους θεατές ευκρινώς για 
την ύπαρξη τοποθέτησης προϊόντος. Προγράμματα τα 
οποία περιλαμβάνουν τοποθέτηση προϊόντος πρέπει να 
επισημαίνονται καταλλήλως κατά την έναρξη, το τέλος, 
καθώς και μετά από κάθε διακοπή του προγράμματος 
για την αποφυγή οποιοσδήποτε σύγχυσης εκ μέρους 
των θεατών.Από την υποχρέωση αυτή, εξαιρούνται προ¬ 
γράμματα που δεν αποτελούν παραγωγή ούτε ανάθεση 
του ίδιου του παρόχου υπηρεσιών οπτικοακουστικών 
μέσων ή επιχείρησης συνδεόμενης με τον πάροχο υπη¬ 
ρεσιών οπτικοακουστικών μέσων, υπό την προϋπόθεση 
ότι ο πάροχος δεν ωφελείται από την τοποθέτηση. 

6. Απαγορεύεται απολύτως η τοποθέτηση: 

α) προϊόντων καπνού ή τσιγάρων ή προϊόντων από επιχει¬ 
ρήσεις των οποίων κύρια δραστηριότητα είναι η παρασκευή 
ή πώληση τσιγάρων και λοιπών προϊόντων καπνού, 

β) ειδικών φαρμακευτικών προϊόντων ή θεραπευτικών 
αγωγών που διατίθενται στην Ελλάδα μόνο με ιατρική 
συνταγή, 

γ) σε κάθε άλλη περίπτωση που απαγορεύεται η τη¬ 
λεοπτική διαφήμιση. 

7. Οι διατάξεις όλων των ανωτέρω παραγράφων εφαρ¬ 
μόζονται μόνο στα προγράμματα που παράγονται μετά 
τις 19 Δεκεμβρίου 2009. 

ΚΕΦΑΛΑΙΟ IV 

ΔΙΑΤΑΞΕΙΣ ΕΦΑΡΜΟΣΤΕΕΣ ΜΟΝΟ 
ΣΤΙΣ ΚΑΤΑ ΠΑΡΑΓΓΕΛΙΑ ΥΠΗΡΕΣΙΕΣ 

Αρθρο 13 

(Αρθρο 12 Οδηγίας 2010/13) 

Προστασία ανηλίκων 

Οι κατά παραγγελία υπηρεσίες οπτικοακουστικών μέ¬ 
σων παρέχονται μόνο κατά τρόπο που να διασφαλίζει 
ότι οι ανήλικοι κατά κανόνα δεν βλέπουν ή δεν ακούν 
υπηρεσίες που ενδέχεται να βλάψουν σοβαρά τη φυσική, 
πνευματική ή ηθική ανάπτυξή τους. 

Ενδεδειγμένα μέτρα για την προστασία των ανηλίκων 
συνιστούν, ιδίως, η σήμανση των προγραμμάτων, η χρήση 
κωδικών προσωπικών αριθμών αναγνώρισης (κωδικών ΡΙΝ) 
και η χρήση εύχρηστου συστήματος φιλτραρίσματος. 


Αρθρο 14 

(Αρθρο 13 Οδηγίας 2010/13) 

Προώθηση Ευρωπαϊκών έργων 

1. Οι κατά παραγγελία υπηρεσίες οπτικοακουστικών 
μέσων, στο μέτρο του εφικτού, πρέπει να προωθούν, 
χρησιμοποιώντας ενδεδειγμένα μέσα, την παραγωγή 
ευρωπαϊκών έργων, καθώς και την πρόσβαση σε αυτά. 
Η προώθηση αυτή μπορεί να συνίσταται, ιδίως, στην 
οικονομική συμβολή των εν λόγω υπηρεσιών για την 
παραγωγή και την απόκτηση δικαιωμάτων ευρωπαϊκών 
έργων ή την κατά σημαντικό ποσοστό ένταξη ή/και 
την ελκυστική παρουσίαση ευρωπαϊκών έργων στον 
κατάλογο των προγραμμάτων που προσφέρει η κατά 
παραγγελία υπηρεσία οπτικοακουστικών μέσων. 

2. Οι πάροχοι υπηρεσιών οπτικοακουστικών μέσων 
οφείλουν να υποβάλλουν στο Ινστιτούτο Οπτικοακου- 
στικών Μέσων, τον Ιούνιο κάθε έτους, στοιχεία σχετικά 
με την υλοποίηση των υποχρεώσεων της παρ. 1 που 
αφορούν στο αμέσως προηγούμενο δωδεκάμηνο. Τα 
στοιχεία αυτά καθορίζονται με απόφαση του Αναπλη¬ 
ρωτή Υπουργού Πολιτισμού και Τουρισμού. 

3. Το Υπουργείο Πολιτισμού και Τουρισμού οφείλει, 
βάσει των στοιχείων που τηρούνται στο Ινστιτούτο 
Οπτικοακουστικών Μέσων, να υποβάλλει έκθεση στην 
Ευρωπαϊκή Επιτροπή, το αργότερο την 19 Δεκεμβρίου 
2011 και εφεξής ανά τετραετία, σχετικά με την υλοποί¬ 
ηση της παραγράφου 1. 

ΚΕΦΑΛΑΙΟ V 

ΔΙΑΤΑΞΕΙΣ ΠΕΡΙ ΑΠΟΚΛΕΙΣΤΙΚΩΝ ΔΙΚΑΙΩΜΑΤΩΝ 
ΚΑΙ ΣΥΝΤΟΜΩΝ ΑΝΤΑΠΟΚΡΙΣΕΩΝ ΕΠΙΚΑΙΡΟΤΗΤΑΣ 
ΣΤΙΣ ΤΗΛΕΟΠΤΙΚΕΣ ΜΕΤΑΔΟΣΕΙΣ 

Αρθρο 15 

(Αρθρο 14 Οδηγίας 2010/13) 

Ελευθερία πρόσβασης στην τηλεοπτική μετάδοση 

εκδηλώσεων μείζονος σημασίας για την κοινωνία 

1. Οι τηλεοπτικοί οργανισμοί δεν επιτρέπεται να με¬ 
ταδίδουν κατ’ αποκλειστικότητα εκδηλώσεις που θε¬ 
ωρούνται ότι έχουν μείζονα σημασία για την ελληνική 
κοινωνία ή για την κοινωνία άλλου κράτους μέλους 
της Ευρωπαϊκής Ένωσης, κατά τρόπον ώστε να παρε¬ 
μποδίζεται η ευρεία πρόσβαση του ελληνικού κοινού ή 
του κοινού του άλλου κράτους μέλους αντίστοιχα, στην 
τηλεοπτική μετάδοση των εκδηλώσεων αυτών. Προς το 
σκοπό αυτό, το κοινό πρέπει να έχει, κατά περίπτωση, τη 
δυνατότητα να παρακολουθεί τις εκδηλώσεις αυτές και 
από τηλεοπτικούς οργανισμούς ελεύθερης λήψης μέσω 
ολικής ή μερικής απευθείας κάλυψης ή μέσω ολικής ή 
μερικής αναμετάδοσης. 

2. Οι τηλεοπτικοί οργανισμοί που υπάγονται στην ελ¬ 
ληνική δικαιοδοσία δεν δύνανται να ασκούν αποκλειστι¬ 
κά δικαιώματα τα οποία έχουν αποκτήσει μετά τις 30 
Ιουλίου 1997 κατά τρόπον ώστε μία σημαντική μερίδα 
του κοινού σε άλλο κράτος μέλος της ΕυρωπάίκήςΈνω- 
σης να στερείται της δυνατότητας να παρακολουθήσει 
εκδηλώσεις, οι οποίες έχουν καθοριστεί από αυτό το 
κράτος μέλος ως μείζονος σημασίας μέσω ολικής ή 
μερικής ζωντανής κάλυψης ή, όπου είναι αναγκαίο ή 
σκόπιμο για αντικειμενικούς λόγους δημοσίου συμφέ¬ 
ροντος, ολικής ή μερικής αναμεταδιδόμενης κάλυψης 
σε δωρεάν τηλεοπτικό πρόγραμμα, όπως ορίζεται από 
το εν λόγω κράτος μέλος, σύμφωνα με την παρ. 1 του 
άρθρου 14 της Οδηγίας 2010/13. 

Άρθρο 16 

(Άρθρο 15 Οδηγίας 2010/13) 

Μετάδοση σύντομων ανταποκρίσεων επικαιρότητας 

1. Οι τηλεοπτικοί οργανισμοί, που ασκούν αποκλειστι¬ 
κά δικαιώματα μετάδοσης σε διοργανώσεις μεγάλου εν¬ 
διαφέροντος για το κοινό και σε επιμέρους εκδηλώσεις 
αυτών, οφείλουν να παρέχουν αδιακρίτως σε άλλους 
τηλεοπτικούς οργανισμούς που είναι εγκατεστημένοι 
στην Ελλάδα ή σε άλλο κράτος μέλος της Ευρωπαϊκής 
Ένωσης, το δικαίωμα χρήσης σύντομων αποσπασμάτων 
αποκλειστικά και μόνο για τους σκοπούς των προγραμ¬ 
μάτων γενικής ειδησεογραφίας, με δίκαιους, εύλογους 
και ίσους όρους. Οι εν λόγω όροι πρέπει να ανακοινώ¬ 
νονται εγκαίρως πριν από την πραγματοποίηση της 
εκδήλωσης, ώστε να παρέχεται επαρκής χρόνος για 
την άσκηση του δικαιώματος. 

2. Η πρόσβαση σε διοργανώσεις μεγάλου ενδιαφέρο¬ 
ντος για το κοινό πρέπει να ζητείται από τον τηλεοπτικό 
οργανισμό που είναι εγκατεστημένος στην Ελλάδα και 
έχει αποκτήσει αποκλειστικά δικαιώματα. Σε περίπτωση 
που δεν έχουν αποκτηθεί αποκλειστικά δικαιώματα για 
την Ελλάδα, το αίτημα υποβάλλεται στον τηλεοπτικό 
οργανισμό της αλλοδαπής που διαθέτει τα σχετικά ευ¬ 
ρύτερα δικαιώματα. 

3. Οι τηλεοπτικοί οργανισμοί επιλέγουν ελεύθερα 
σύντομα αποσπάσματα από το σήμα του εκπέμποντος 
την διοργάνωση ή την εκάστοτε εκδήλωση της κάθε 
διοργάνωσης, τηλεοπτικού οργανισμού αναφέροντας 
τουλάχιστον την πηγή τους, εκτός εάν τούτο είναι αδύ¬ 
νατο για πρακτικούς λόγους. 

4. Τα σύντομα αποσπάσματα δεν μπορούν να υπερ¬ 
βαίνουν τα ενενήντα (90) δεύτερα λεπτά της ώρας για 
κάθε αυτοτελή εκδήλωση ή αυτοτελώς μεταδιδόμενο 
τμήμα της. Μπορούν να χρησιμοποιούνται για προγράμ¬ 
ματα που καλύπτουν όλη την Ευρωπαϊκή Ένωση από 
οποιονδήποτε τηλεοπτικό οργανισμό, ακόμα και από 
οργανισμούς με προγράμματα αποκλειστικά αθλητικού 
περιεχομένου. 

5. Εφόσον για τη μετάδοση των σύντομων αποσπα¬ 
σμάτων προβλέπεται αποζημίωση, αυτή δεν πρέπει να 
υπερβαίνει τα πρόσθετα έξοδα που προκύπτουν άμεσα 
από την παροχή της πρόσβασης. 

6. Τα αποσπάσματα αυτά μπορούν να χρησιμοποιού¬ 
νται σε κατά παραγγελία υπηρεσίες οπτικοακουστικών 
μέσων μόνο εάν το ίδιο ακριβώς πρόγραμμα προσφέρε- 
ται σε μαγνητοσκόπηση από τον ίδιο πάροχο υπηρεσιών 
οπτικοακουστικών μέσων. 

ΚΕΦΑΛΑΙΟ VI 

ΠΡΟΩΘΗΣΗ ΤΗΣ ΔΙΑΝΟΜΗΣ ΚΑΙ ΠΑΡΑΓΩΓΗΣ 
ΤΗΛΕΟΠΤΙΚΩΝ ΠΡΟΓΡΑΜΜΑΤΩΝ 

Άρθρο 17 

(Αρθρο 16 Οδηγίας 2010/13) 

Προώθηση Ευρωπαϊκών έργων 

Οι τηλεοπτικοί οργανισμοί υποχρεούνται να μεταδί¬ 
δουν ευρωπαϊκά έργα σε ποσοστό τουλάχιστον 51% 
του συνολικού χρόνου των μεταδιδόμενων από αυτούς 
τηλεοπτικών προγραμμάτων, υπολογιζόμενου σε ετήσια 
βάση. Στον υπολογισμό του συνολικού χρόνου μετά¬ 
δοσης δεν περιλαμβάνεται ο χρόνος μετάδοσης που 
αφιερώνεται σε ειδήσεις, αθλητικές εκδηλώσεις, τηλεο¬ 
πτικά παιχνίδια, τηλεοπτικές διαφημίσεις, τηλεπωλήσεις 
καθώς και σε υπηρεσίες τηλεκειμενογραφίας. 


Άρθρο 18 

(Αρθρο 17 Οδηγίας 2010/13) 

Ανεξάρτητοι παραγωγοί 

Οι τηλεοπτικοί οργανισμοί υποχρεούνται να μεταδί¬ 
δουν ευρωπαϊκά έργα παραγωγών που είναι ανεξάρτη¬ 
τοι από τηλεοπτικούς φορείς, σε ποσοστό τουλάχιστον 
10% του συνολικού χρόνου των μεταδιδομένων από 
αυτούς τηλεοπτικών προγραμμάτων, υπολογιζόμενου σε 
ετήσια βάση. Στον υπολογισμό του συνολικού χρόνου 
μετάδοσης δεν περιλαμβάνεται ο χρόνος μετάδοσης 
που αφιερώνεται σε ειδήσεις, αθλητικές εκδηλώσεις, 
τηλεοπτικά παιχνίδια, τηλεοπτικές διαφημίσεις, τηλεπω- 
λήσεις καθώς και σε υπηρεσίες τηλεκειμενογραφίας. 

Αρθρο 19 

(Αρθρα 16 και 18 Οδηγίας 2010/13) 

1. Οι πάροχοι υπηρεσιών οπτικοακουστικών μέσων 
οφείλουν να υποβάλλουν στο Ινστιτούτο Οπτικοακου- 
στικών Μέσων, τον Ιούνιο κάθε έτους, στοιχεία σχετικά 
με την υλοποίηση των υποχρεώσεων που απορρέουν 
από τα άρθρα 17 και 18 και αφορούν στο αμέσως προ¬ 
ηγούμενο δωδεκάμηνο. Τα στοιχεία αυτά καθορίζονται 
με απόφαση του Αναπληρωτή Υπουργού Πολιτισμού 
και Τουρισμού. 

2. Το Υπουργείο Πολιτισμού και Τουρισμού υποχρεού- 
ται βάσει των στοιχείων που τηρούνται στο Ινστιτούτο 
Οπτικοακουστικών Μέσων να υποβάλλει έκθεση στην 
Ευρωπαϊκή Επιτροπή ανά διετία σχετικά με την υλοποί¬ 
ηση των προβλέψεων των άρθρων 17 και 18. Η έκθεση 
αυτή περιλαμβάνει ιδίως μια στατιστική κατάσταση σχε¬ 
τικά με την επίτευξη του ποσοστού που αναφέρεται 
στα άρθρα 17 και 18 για κάθε τηλεοπτικό πρόγραμμα, 
τους λόγους για τους οποίους, σε κάθε περίπτωση, δεν 
κατέστη δυνατό να επιτευχθεί το ποσοστό αυτό, καθώς 
και τα μέτρα που ελήφθησαν ή που προβλέπονται για 
την επίτευξή του. 

3. Το παρόν κεφάλαιο δεν εφαρμόζεται στις τηλεοπτι¬ 
κές μεταδόσεις που απευθύνονται σε τοπικά ακροατή¬ 
ρια και δεν αποτελούν μέρος εθνικού δικτύου. 

ΚΕΦΑΛΑΙΟ VII 

ΤΗΛΕΟΠΤΙΚΗ ΔΙΑΦΗΜΙΣΗ ΚΑΙ ΤΗΛΕΠΩΛΗΣΗ 

Αρθρο 20 

(Αρθρο 19 Οδηγίας 2010/13) 

1. Η τηλεοπτική διαφήμιση και η τηλεπώληση πρέπει 
να είναι εύκολα αναγνωρίσιμες και σαφώς διακριτές από 
το συντακτικό περιεχόμενο του προγράμματος μέσω 
οπτικών ή/και ακουστικών ή/και χωρικών μέσων, με την 
επιφύλαξη της χρήσης νέων διαφημιστικών τεχνικών. 

2. Τα μεμονωμένα διαφημιστικά μηνύματα και τα μη¬ 
νύματα τηλεπώλησης πρέπει να μεταδίδονται μόνο κατ’ 
εξαίρεση. Η διάταξη αυτή δεν καταλαμβάνει τις μετα¬ 
δόσεις αθλητικών εκδηλώσεων. 

Άρθρο 21 

(Αρθρο 20 Οδηγίας 2010/13) 

1. Τα διαφημιστικά μηνύματα ή τα μηνύματα τηλε¬ 
πώλησης που παρεμβάλλονται κατά τη διάρκεια των 
προγραμμάτων, δεν πρέπει να θίγουν την ακεραιότη¬ 
τά τους, λαμβανομένων υπ’ όψιν της νοηματικής ροής, 
των φυσικών παύσεων, της διάρκειας και της φύσης 
του προγράμματος, καθώς και των δικαιωμάτων των 




4242 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


δικαιούχων. Σε κάθε περίπτωση, το επίπεδο ήχου τους 
δεν πρέπει να υπερβαίνει το μέσο επίπεδο ήχου του 
αμέσως προηγούμενου προγράμματος. 

2. Η μετάδοση τηλεοπτικών ταινιών (εκτός των σει¬ 
ρών αυτοτελών επεισοδίων, των τηλεοπτικών σειρών 
σε συνέχειες και των ντοκυμαντέρ), κινηματογραφικών 
έργων και ειδησεογραφικών προγραμμάτων είναι δυ¬ 
νατό να διακόπτεται για διαφημιστικά μηνύματα ή/και 
μηνύματα τηλεπώλησης μία φορά για κάθε προγραμμα¬ 
τισμένη χρονική περίοδο τριάντα (30) πρώτων λεπτών 
της ώρας. Το ίδιο ισχύει για τη μετάδοση παιδικών 
προγραμμάτων, εφόσον η προγραμματισμένη διάρκεια 
του προγράμματος υπερβαίνει τα τριάντα (30) πρώτα 
λεπτά της ώρας. 

3. Απαγορεύεται η παρεμβολή διαφημιστικών μηνυ¬ 
μάτων ή μηνυμάτων τηλεπώλησης κατά τη διάρκεια 
θρησκευτικών τελετών. 

4. Απαγορεύεται η μετάδοση τηλεοπτικών διαφημίσε¬ 
ων και αγγελιών που προωθούν άμεσα ή έμμεσα υπηρε¬ 
σίες σεξουαλικού χαρακτήρα, πολυμεσικής πληροφόρη¬ 
σης ή άλλες, μεταξύ των ωρών 06.00 και 01.00. 

Άρθρο 22 

(Άρθρο 22 Οδηγίας 2010/13) 

Η τηλεοπτική διαφήμιση και η τηλεπώληση αλκοολού- 
χων ποτών πρέπει να τηρεί τα ακόλουθα κριτήρια: 

α) να μην απευθύνεται ειδικά στους ανήλικους ούτε, ιδίως, 
να εμφανίζει ανήλικους να καταναλώνουν τέτοια ποτά, 

β) να μη συσχετίζει την κατανάλωση αλκοολούχων 
ποτών με βελτιωμένες σωματικές επιδόσεις ή την οδή¬ 
γηση οχημάτων, 

γ) να μην προκαλεί την εντύπωση ότι η κατανάλωση 
αλκοολούχων ποτών ευνοεί την κοινωνική ή τη σεξου¬ 
αλική επιτυχία, 

δ) να μην αφήνει να υπονοηθεί ότι τα αλκοολούχα 
ποτά έχουν θεραπευτικές ιδιότητες ή ότι επιδρούν ως 
διεγερτικά, ηρεμιστικά ή καταπραϋντικά, 

ε) να μην ενθαρρύνει την άμετρη κατανάλωση αλ¬ 
κοολούχων ποτών και να μη δίνει αρνητική εικόνα της 
αποχής από την κατανάλωσή τους ή της μετρημένης 
κατανάλωσής τους, 

στ) να μην τονίζει ως θετική ιδιότητα των ποτών την 
υψηλή περιεκτικότητά τους σε οινόπνευμα. 

Άρθρο 23 

(Άρθρο 23 Οδηγίας 2010/13) 

1. Η αναλογία του χρόνου μετάδοσης διαφημιστικών 
μηνυμάτων και μηνυμάτων τηλεπώλησης μέσα σε κάθε 
δεδομένη ωρολογιακή ώρα δεν πρέπει να υπερβαίνει 
το 20%. 

2. Ο τηλεοπτικός οργανισμός δεν μπορεί να αρνηθεί 
τη μετάδοση με ίσους όρους διαφημιστικών μηνυμάτων 
που αφορούν σε ομοειδή προϊόντα ή υπηρεσίες, εκτός 
εάν το περιεχόμενο των μηνυμάτων αυτών αντιβαίνει 
στις διατάξεις του προηγούμενου άρθρου. 

3. Ανακοινώσεις που γίνονται από τηλεοπτικό οργα¬ 
νισμό για τα δικά του προγράμματα και δευτερεύοντα 
προϊόντα που παράγονται απευθείας από τα προγράμ¬ 
ματα αυτά, κοινωνικά μηνύματα, ανακοινώσεις χορηγίας 
και τοποθέτηση προϊόντος, δεν προσμετρώνται στον 
ως άνω διαφημιστικό χρόνο. 


Άρθρο 24 

(Άρθρα 24 και 21 Οδηγίας 2010/13) 

1. Η μετάδοση τηλεπωλήσεων από τους τηλεοπτικούς ορ¬ 
γανισμούς υπάγεται στους εξής χρονικούς περιορισμούς: 

Επιτρέπεται η μετάδοση χρονοθυρίδων τηλεπώλησης 
με ελάχιστη αδιάλειπτη διάρκεια δεκαπέντε (15) πρώτα 
λεπτά της ώρας. Οι περιορισμοί του άρθρου 23 παρ.1 δεν 
εφαρμόζονται στις χρονοθυρίδες τηλεπώλησης. 

2. Οι χρονοθυρίδες τηλεπώλησης πρέπει να διακρίνο- 
νται σαφώς από τα υπόλοιπα μέρη του προγράμματος 
με οπτικά και ακουστικά μέσα. Στην αρχή και στο τέ¬ 
λος της μετάδοσης των χρονοθυρίδων τηλεπώλησης 
μεταδίδεται ειδικό οπτικοακουστικό σήμα με σκοπό την 
πληροφόρηση του κοινού για το είδος του τηλεοπτικού 
προγράμματος. Το οπτικοακουστικό σήμα είναι το ίδιο 
για όλες τις χρονοθυρίδες. 

3. Οι άμεσες προσφορές προς το κοινό, που μεταδίδονται 
κατά τη διάρκεια μιας χρονοθυρίδας τηλεπώλησης, μπορούν 
να αφορούν ένα ή περισσότερα προϊόντα ή υπηρεσίες. 

4. Η τηλεπώληση δεν πρέπει να παρακινεί τους ανη¬ 
λίκους να συνάπτουν συμβάσεις πώλησης ή μίσθωσης 
αγαθών και υπηρεσιών. 

5. Απαγορεύεται η τηλεπώληση φαρμάκων, για τα οποία 
απαιτείται άδεια εμπορίας κατά την έννοια της Οδηγίας 
2001/83/ΕΚ του Ευρωπαϊκού Κοινοβουλίου και του Συμ¬ 
βουλίου της 6ης Νοεμβρίου 2001 «περί κοινοτικού κώδικος 
για τα φάρμακα που προορίζονται για ανθρώπινη χρήση», 
όπως ισχύει και έχει ενσωματωθεί στο ελληνικό δίκαιο 
με την ΥΑ ΔΥΓ3(α)/83657 (ΦΕΚ Β' 59/24.01.2006), καθώς 
και η τηλεπώληση θεραπευτικών αγωγών. 

Άρθρο 25 

(Άρθρο 25 Οδηγίας 2010/13) 

Οι διατάξεις του παρόντος εφαρμόζονται, αναλογικά, 
σε τηλεοπτικούς οργανισμούς αποκλειστικά αφιερωμέ¬ 
νους στη διαφήμιση και στην τηλεπώληση, καθώς και σε 
τηλεοπτικούς οργανισμούς αποκλειστικά αφιερωμένους 
στην αυτοπροβολή. Το κεφάλαιο VI καθώς και τα άρθρα 
21 παρ. 1,2 και 3 και 23 δεν εφαρμόζονται στους εν λόγω 
τηλεοπτικούς οργανισμούς. 

ΚΕΦΑΛΑΙΟ VIII 
ΠΡΟΣΤΑΣΙΑ ΑΝΗΛΙΚΩΝ 
ΑΠΟ ΤΗΛΕΟΠΤΙΚΕΣ ΜΕΤΑΔΟΣΕΙΣ 

Άρθρο 26 

(Άρθρο 27 Οδηγίας 2010/13 
και Άρθρο 22 Οδηγίας 89/552) 

1. Απαγορεύεται απολύτως η δραματοποίηση ή/και η 
δραματοποιημένη αναπαράσταση των γεγονότων, κατά 
τη μετάδοση των δελτίων ειδήσεων ή άλλων ενημερω¬ 
τικών προγραμμάτων. 

2. Η παρουσίαση ή η συμμετοχή ανηλίκων μαρτύρων ή 
θυμάτων εγκληματικών ενεργειών ή δυστυχημάτων, κα¬ 
θώς και ανηλίκων που βρίσκονται σε δύσκολη κατάσταση, 
σε ειδησεογραφικά και άλλα ενημερωτικά προγράμμα¬ 
τα, απαγορεύεται. Η παρουσίαση αυτή επιτρέπεται κατ' 
εξαίρεση, εφόσον είναι αναγκαία για την ενημέρωση του 
κοινού και δεν προκαλεί βλάβη στην προσωπικότητα του 
ανηλίκου και μόνον ύστερα από γραπτή άδεια αυτού που 
ασκεί τη γονική μέριμνα ή την επιμέλεια. Η παρουσίαση 
ανηλίκου δράστη εγκληματικών ενεργειών ή υπαιτίου 
δυστυχήματος απαγορεύεται απολύτως. 

3. Η συμμετοχή ανηλίκων σε ψυχαγωγικά και επιμορ¬ 
φωτικά τηλεοπτικά προγράμματα επιτρέπεται μόνο εάν 
γίνεται με τη συναίνεση των γονέων ή εκείνων που 
ασκούν την επιμέλεια και εφόσον δεν επιδρά αρνητικά 
στη σωματική, πνευματική ή ηθική ανάπτυξή τους. 

4. Οι τηλεοπτικοί οργανισμοί ελεύθερης λήψης οφεί¬ 
λουν να μη μεταδίδουν προγράμματα, τα οποία ενδέχε¬ 
ται να βλάψουν σοβαρά τη σωματική, πνευματική ή ηθική 
ανάπτυξη των ανηλίκων και ιδίως προγράμματα που 
περιέχουν πορνογραφικές σκηνές ή σκηνές υπερβολικής 
βίας, καθώς και να μη μεταδίδουν σκηνές φυσικής ή 
λεκτικής βίας στα ειδησεογραφικά τους προγράμματα, 
χωρίς αυτό να είναι αναγκαίο για την πληροφόρηση του 
κοινού για ορισμένο γεγονός. 

5. Όλα τα τηλεοπτικά προγράμματα (εκτός των διαφη¬ 
μιστικών μηνυμάτων και των μηνυμάτων τηλεπώλησης) 
κατατάσσονται σε κατηγορίες ανάλογα με το βαθμό 
της δυσμενούς επίδρασης που μπορεί να έχει το περι¬ 
εχόμενό τους στην προσωπικότητα και στην εν γένει 
ηθική και πνευματική ανάπτυξη των ανηλίκων. Σε κάθε 
κατηγορία αντιστοιχεί ένα ειδικό σύμβολο ή ηχητικό 
σήμα, το οποίο μεταδίδεται επί της οθόνης σε όλη τη 
διάρκεια του προγράμματος ή σε καθορισμένο τμήμα 
αυτής. Επίσης, το σύμβολο αναγράφεται υποχρεωτικά 
δίπλα στον τίτλο των τηλεοπτικών προγραμμάτων σε 
κάθε δημοσίευση ή καταχώριση των προγραμμάτων αυ¬ 
τών στον Τύπο και μεταδίδεται σε όλη τη διάρκεια των 
αντίστοιχων ενημερωτικών μηνυμάτων αυτοπροβολής 
του τηλεοπτικού οργανισμού (τρέιλερ). Τα ενημερωτικά 
μηνύματα αυτοπροβολής του τηλεοπτικού οργανισμού 
(τρέιλερ) απαγορεύεται να μεταδίδονται στις ζώνες 
εκείνες, στις οποίες απαγορεύεται να μεταδίδονται τα 
προγράμματα, στα οποία αναφέρονται. 

6. Σε περίπτωση επανάληψης αυτούσιου ορισμένου 
προγράμματος, αυτό σημαίνεται υποχρεωτικά με το 
αρχικό του σύμβολο. 

7. Με απόφαση του Αναπληρωτή Υπουργού Πολιτισμού 
και Τουρισμού καθορίζονται οι κατηγορίες κατάταξης 
των προγραμμάτων, τα σύμβολα ή τα ηχητικά σήματα 
κάθε κατηγορίας, καθώς και οι επιτρεπόμενες ώρες 
μετάδοσής τους. Με την ίδια απόφαση καθορίζεται η 
διαδικασία κατάταξης των προγραμμάτων, η οποία γίνε¬ 
ται από εσωτερική επιτροπή επιστημόνων που συγκρο¬ 
τείται σε κάθε τηλεοπτικό οργανισμό. Η σήμανση κάθε 
προγράμματος συναρτάται άμεσα με το περιεχόμενό 
του και την ώρα μετάδοσής του. 

ΚΕΦΑΛΑΙΟ IX 
ΔΙΚΑΙΩΜΑ ΑΠΑΝΤΗΣΗΣ 
ΣΕ ΤΗΛΕΟΠΤΙΚΕΣ ΜΕΤΑΔΟΣΕΙΣ 

Άρθρο 27 

(Άρθρο 28 Οδηγίας 2010/13) 

1. Κάθε πρόσωπο, ανεξαρτήτως ιθαγένειας, του οποίου 
προσβάλλονται από το περιεχόμενο τηλεοπτικού προ¬ 
γράμματος έννομα συμφέροντα, ιδίως η προσωπικότητα, 
η τιμή ή υπόληψη, ή ο ιδιωτικός και οικογενειακός βίος, ή 
η επαγγελματική, κοινωνική, επιστημονική, καλλιτεχνική, 
πολιτική ή άλλη δραστηριότητα, δικαιούται να ζητήσει 
επανόρθωση από τον τηλεοπτικό οργανισμό που με¬ 
τέδωσε το επίμαχο πρόγραμμα, μέσα σε αποκλειστική 
προθεσμία είκοσι (20) ημερών από τη μετάδοση ή την 
αναμετάδοση αυτού. Το δικαίωμα απάντησης μπορεί να 
το ασκήσουν και οι ασκούντες τη γονική μέριμνα ή επι¬ 
μέλεια, επί ανηλίκων τέκνων, ζώντων ή αποβιωσάντων, 


ο ή η σύζυγος και οι συγγενείς μέχρι τετάρτου βαθμού 
αποβιώσαντος, του οποίου η μνήμη προσβάλλεται κατά 
τον αυτό τρόπο, καθώς και ο νόμιμος εκπρόσωπος νο¬ 
μικού προσώπου ή ένωσης προσώπων της οποίας προ¬ 
σβάλλεται, κατά τα ανωτέρω, η φήμη ή το επιχειρηματικό 
συμφέρον. Δικαίωμα απάντησης έχει και κάθε πολιτικό 
κόμμα, συνδικαλιστικός, κοινωνικός ή συλλογικός φορέ¬ 
ας, καθώς και τα στελέχη αυτού, όταν οι απόψεις τους 
για ένα ζήτημα που άπτεται των δραστηριοτήτων τους 
παραποιούνται ή αποσιωπούνται κατά τρόπο ώστε να αλ¬ 
λοιώνεται η εντύπωση του τηλεθεατή για το πραγματικό 
περιεχόμενο των απόψεων αυτών. Αν ο θίγόμενος κατοι¬ 
κεί ή είναι εγκατεστημένος στο εξωτερικό, η προθεσμία 
αυτή παρατείνεται κατά είκοσι (20) ημέρες. Η προθεσμία 
αυτή αναβιώνει μετά από επανάληψη του προγράμματος 
αυτού ή των επίμαχων σημείων του. 

2. Το αίτημα απάντησης υποβάλλεται στον τηλεοπτικό 
οργανισμό με οποιονδήποτε πρόσφορο τρόπο, με τον 
οποίο μπορεί να βεβαιωθεί η υποβολή του και ιδίως με 
τηλεομοιοτυπία, ηλεκτρονικό ταχυδρομείο, τηλεγρά¬ 
φημα, συστημένη επιστολή, εξώδικη δήλωση και πρέπει 
να περιέχει: 

α) τα πλήρη στοιχεία του φυσικού ή νομικού προ¬ 
σώπου που βλάπτεται, τα στοιχεία του συζύγου ή του 
συγγενή του αποβιώσαντος ή του νομίμου εκπροσώπου 
νομικού προσώπου, 

β) την ημέρα και την ώρα του επίμαχου προγράμ¬ 
ματος, 

γ) τους λόγους για τους οποίους η συγκεκριμένη ανα¬ 
φορά υπήρξε βλαπτική, 

δ) το κείμενο της απάντησης ή το αίτημα για εμφάνιση 
στο ίδιο ή ανάλογο πρόγραμμα ή για μαγνητοσκόπηση 
και μετάδοση ανάλογης απάντησης. Ανάλογη είναι η 
απάντηση όταν διαρκεί ίσο τουλάχιστον χρόνο με τη 
βλαπτική αναφορά και μεταδίδεται σε αμέσως επόμενο 
πρόγραμμα σε περίπτωση σειράς ομοίων προγραμμά¬ 
των ή σε ανάλογο από πλευράς ώρας μετάδοσης δελτίο 
ειδήσεων ή σε ανάλογο από πλευράς ώρας μετάδοσης 
και τηλεθέασης πρόγραμμα. 

3. Το περιεχόμενο της απάντησης δεν πρέπει να συνιστά 
αξιόποινη πράξη ή να θεμελιώνει αστική ευθύνη του τηλε¬ 
οπτικού οργανισμού ή να αντιτίθεται στα χρηστά ήθη. 

4. Ο τηλεοπτικός οργανισμός αποφασίζει για το αίτη¬ 
μα μέσα σε δύο (2) ημέρες και ειδοποιεί τον ενδιαφε¬ 
ρόμενο κατά τρόπο ανάλογο με τον τρόπο υποβολής 
του αιτήματος. Επανόρθωση μπορεί να γίνει και χωρίς 
την τήρηση αυτής της διαδικασίας με πρωτοβουλία του 
τηλεοπτικού οργανισμού ή του ενδιαφερομένου. 

5. Αν ο τηλεοπτικός οργανισμός απορρίψει το αίτημα, 
το διαβιβάζει υποχρεωτικώς μαζί με την αιτιολογημένη 
απόφασή του και αντίγραφο του επίμαχου προγράμ¬ 
ματος, το αργότερο σε 24 ώρες, στο Εθνικό Συμβούλιο 
Ραδιοτηλεόρασης. Το Εθνικό Συμβούλιο Ραδιοτηλεόρα¬ 
σης, ή σε περίπτωση κατεπείγοντος ο Πρόεδρός του, 
αποφασίζει μέσα σε τρεις (3) εργάσιμες ημέρες χωρίς 
να δεσμεύεται από διαδικαστικούς τύπους, δικαιούται 
δε να ζητήσει περισσότερα στοιχεία και πληροφορίες. 
Η αιτιολογημένη απόφαση του Εθνικού Συμβουλίου Ρα¬ 
διοτηλεόρασης ή του Προέδρου του, που διατάσσει την 
ολική ή μερική αποδοχή του αιτήματος απάντησης, είναι 
υποχρεωτική για τον τηλεοπτικό οργανισμό. 

6. Το δικαίωμα του θιγομένου για απάντηση και η αντί¬ 
στοιχη υποχρέωση του τηλεοπτικού οργανισμού είναι 
ανεξάρτητα από την ύπαρξη τυχόν αστικής ή ποινικής 

ευθύνης. Η διοικητική διαδικασία της προηγούμενης πα¬ 
ραγράφου ενώπιον του Εθνικού Συμβουλίου Ραδιοτηλε¬ 
όρασης είναι ανεξάρτητη από τυχόν ύπαρξη ποινικής ή 
αστικής ευθύνης του τηλεοπτικού οργανισμού και ιδίως 
από διατάξεις σχετικές με την προστασία της προσω¬ 
πικότητας των θιγομένων κατά τον Αστικό Κώδικα και 
τον Κώδικα Πολιτικής Δικονομίας. Σε κάθε περίπτωση, 
η μη συμμόρφωση του τηλεοπτικού οργανισμού στην 
ανωτέρω απόφαση επισύρει την επιβολή των διοικητικών 
κυρώσεων που προβλέπονται στο άρθρο 30 του παρό¬ 
ντος και επί πλέον λαμβάνεται υπ’ όψιν σε κάθε άλλη 
αστική, ποινική, ή διοικητική διαδικασία για την επαύξηση 
της επιβαλλόμενης αποζημίωσης ή της χρηματικής ικα¬ 
νοποίησης ή της χρηματικής ποινής ή άλλης κύρωσης, 
ενώ αντίστοιχα η συμμόρφωση του τηλεοπτικού οργα¬ 
νισμού και η ικανοποίηση του δικαιώματος απάντησης 
λαμβάνεται υπ’ όψιν για την μείωσή της. 

7. Σε όλες τις περιπτώσεις που αναφέρονται στην 
παράγραφο 1 και εφόσον η προσβολή του δικαιώμα¬ 
τος μπορεί να αποκατασταθεί με τη διαδικασία του 
παρόντος άρθρου, η προηγούμενη υποβολή αίτησης 
απάντησης και η μη προσήκουσα από τον εγκαλούμε- 
νο τηλεοπτικό σταθμό ικανοποίηση της αίτησης αυτής 
αποτελεί προϋπόθεση για την επιβολή των προβλε- 
πομένων διοικητικών κυρώσεων για το γεγονός που 
προκάλεσε την αίτηση απάντησης. 

ΚΕΦΑΛΑΙΟ X 

ΜΕΤΡΑ ΣΥΡΡΥΘΜΙΣΗΣ - ΑΥΤΟΡΡΥΘΜΙΣΗΣ 
Αρθρο 28 

Μέτρα συρρύθμισης ή/και αυτορρύθμισης 
(Άρθρο 4 παρ. 7 Οδηγίας 2010/13) 

1. Οι τηλεοπτικοί οργανισμοί δύνανται να καταρτί¬ 
σουν, είτε μονομερώς είτε με πολυμερείς συμβάσεις 
αυτοδέσμευσης, κανόνες στο πλαίσιο της ισχύουσας 
ραδιοτηλεοπτικής νομοθεσίας, με τους οποίους ρυθμί¬ 
ζονται ειδικότερα θέματα περιεχομένου και τρόπου πα¬ 
ρουσίασης και προβολής των παρεχομένων από αυτούς 
υπηρεσιών οπτικοακουστικών μέσων. Οι συμβάσεις αυ¬ 
τοδέσμευσης μπορούν να καταρτίζονται από δύο παρό- 
χους με δυνατότητα μεταγενέστερης προσχώρησης σε 
αυτές και άλλων παροχών, εφόσον αυτοί αποδέχονται 
ανεπιφύλακτα όλους τους όρους της σύμβασης αυτο¬ 
δέσμευσης και η προσχώρησή τους γίνεται δεκτή από 
όλους τους συμμετέχοντες στη σύμβαση παρόχους. 

2. Στους ανωτέρω κανόνες δύναται να υπαχθεί και 
κάθε νέος τηλεοπτικός οργανισμός από την αδειοδότη- 
σή του, σύμφωνα με το άρθρο 11 παρ. 6 ν. 3592/2007. 

3. Οι κανόνες που υιοθετούνται, σύμφωνα με τα οριζό¬ 
μενα στις προηγούμενες παραγράφους, δεν επιτρέπεται 
να είναι αντίθετοι ούτε να οδηγούν σε καταστρατήγηση 
των οικείων διατάξεων της ισχύουσας ραδιοτηλεοπτι¬ 
κής νομοθεσίας. 

4. Η εφαρμογή των διατάξεων του παρόντος είναι ανε¬ 
ξάρτητη από την εφαρμογή των διατάξεων, οι οποίες 
προβλέπουν τις ελεγκτικές και κυρωτικές αρμοδιότητες 
του Εθνικού Συμβουλίου Ραδιοτηλεόρασης. 


21, 22, 23, 24, 25, 26 και 27 του παρόντος διατάγματος, 
το Εθνικό Συμβούλιο Ραδιοτηλεόρασης αυτεπαγγέλτως 
ή μετά από καταγγελία παντός έχοντος έννομο συμφέ¬ 
ρον αποφασίζει, με ειδικώς αιτιολογημένη απόφαση και 
ύστερα από υποχρεωτική ακρόαση των ενδιαφερομένων 
κατά τη διάρκεια μίας τουλάχιστον συνεδρίασης της 
Ολομέλειας, την επιβολή στους παραβάτες τηλεοπτι¬ 
κούς οργανισμούς και στους παρόχους κατά παραγγε¬ 
λία υπηρεσιών οπτικοακουστικών μέσων μιας ή περισσο¬ 
τέρων από τις κυρώσεις που προβλέπονται στο άρθρο 
4 παρ. 1 του ν. 2328/1995, όπως ισχύει, εφαρμοζομένων 
αναλόγως των λοιπών διατάξεων της παραγράφου 1 
και των παραγράφων 3, 4 και 5 του άρθρου αυτού. 
Ειδικώς στους παραβάτες τηλεοπτικούς οργανισμούς 
που παρέχουν συνδρομητικές τηλεοπτικές υπηρεσίες 
επιβάλλονται μία ή περισσότερες από τις κυρώσεις που 
προβλέπονται στο άρθρο 12 παρ. 1 του ν.2644/1998, όπως 
ισχύει, εφαρμοζομένων αναλόγως των διατάξεων των 
παραγράφων 2, 3, 4, 5, 7 και 8 του άρθρου αυτού. 

ΚΕΦΑΛΑΙΟ XII 
ΤΕΛΙΚΕΣ ΔΙΑΤΑΞΕΙΣ 

Αρθρο 30 

Το Εθνικό Συμβούλιο Ραδιοτηλεόρασης και οι κατά 
περίπτωση αρμόδιοι φορείς οφείλουν να παρέχουν στα 
λοιπά κράτη μέλη και στην Ευρωπαϊκή Επιτροπή τις απα¬ 
ραίτητες πληροφορίες για την εφαρμογή των διατάξεων 
της Οδηγίας 2007/65/ΕΚ, όπως εκάστοτε ισχύει. 

Άρθρο 31 

Από την έναρξη ισχύος του παρόντος διατάγματος 
καταργούνται οι διατάξεις του Π.Δ. 100/2000, χωρίς να 
αναβιώνουν οι διατάξεις που καταργήθηκαν με την παρ. 
4 του άρθρου 11 αυτού, καθώς και κάθε άλλη διάταξη 
που είναι αντίθετη ή ρυθμίζει διαφορετικά το αντικεί¬ 
μενο του παρόντος διατάγματος. 

Αρθρο 32 
Έναρξη ισχύος 

Η ισχύς των διατάξεων του παρόντος διατάγματος 
αρχίζει από τις 19.12.2009, πλην εκείνων που προβλέ¬ 
πουν την επιβολή ποινικών και διοικητικών κυρώσεων, οι 
οποίες ισχύουν από τη δημοσίευσή του στην Εφημερίδα 
της Κυβερνήσεως, εκτός αν ορίζεται διαφορετικά στις 
επιμέρους διατάξεις του. 

Στον Αναπληρωτή Υπουργό Πολιτισμού και Τουρισμού 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 4 Νοεμβρίου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΑΠΟΚΕΝΤΡΩΣΗΣ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΟΙΚΟΝΟΜΙΚΩΝ 


ΚΕΦΑΛΑΙΟ XI 
ΚΥΡΩΣΕΙΣ 
Αρθρο 29 
Κυρώσεις 

(άρθρο 4 παρ. 6 Οδηγίας 2010/13) 

Σε περίπτωση παράβασης των διατάξεων των άρθρων 
6, 7, 8 παρ. 2 έως και 4, 9,10,11,12,13,15,16,19 παρ. 1, 20, 


ΙΩΑΝΝΗΣ ΡΑΓΚΟΥΣΗΣ ΓΕΩΡΓΙΟΣ ΠΑΠΑΚΩΝΣΤΑΝΤΙΝΟΥ 

ΟΙΚΟΝΟΜΙΑΣ, ΑΝΤΑΓΩΝΙΣΤΙΚΟΤΗΤΑΣ ΥΠΟΔΟΜΩΝ, 

ΚΑΙ ΝΑΥΤΙΛΙΑΣ ΜΕΤΑΦΟΡΩΝ ΚΑΙ ΔΙΚΤΥΩΝ 

ΜΙΧΑΗΛ ΧΡΥΣΟΧΟΪΔΗΣ ΔΗΜΗΤΡΙΟΣ ΡΕΠΠΑΣ 


ΑΝΑΠΛΗΡΩΤΗΣ ΥΠΟΥΡΓΟΣ 
ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

ΤΗΛΕΜΑΧΟΣ ΧΥΤΗΡΗΣ 

